ΗΦΑΙΣΤΟΣ : 06/11/17\nΤα καραγκιοζιλίκια του πρώην και νυν ΣΥΡΙΖΑ στο Δίστομο!\nΠραγματικά δεν με νοιάζουν τα καραγκιοζιλίκια της Ζωής και του Μανώλη στο Δίστομο. Μία κακή παράσταση ακόμα ήταν των ανθρώπων (ο θεός να τους κάνει ανθρώπους) που έσυραν τον Ελληνικό λαό σε δημοψήφισμα και μετά άνοιξαν την Βουλή καλοκαιριάτικα για να ολοκληρώσουν το πραξικόπημα της μετατροπής του αποτελέσματος του δημοψηφίσματος υπογράφοντας μνημόνιο! Αυτό που με νοιάζει είναι ότι οι δυο τους μαζί με τον υπόλοιπο θίασο του Αλέξη κορόιδεψαν τον λαό για να τον διαλύσουν και κατόπιν πήγαν με άλλον θίασο ώστε αν μπορέσουν να επαναλάβουν τα ίδια!\nΠολύ γέλασα με την Ζωή όταν στάθηκε μπροστά στον Γερμανό πρέσβη για να μην τον αφήσει να καταθέσει στεφάνι στο Δίστομο, απαιτώντας να πληρωθούν οι Γερμανικές πολεμικές αποζημιώσεις προς την Ελλάδα! Μου θύμισε όταν στάθηκε μπροστά στον γαλονά και μάλωνε μαζί του γιατί η αστυνομία δεν επέτρεπε στον κόσμο να μπει στο γραφείο της! Πολύ αστεία εικόνα αφού με μια διαταγή η αστυνομία θα αποσυρόταν, αλλά τότε πως θα έδειχναν τα κανάλια την Ζωή να δίνει σόου!\nΠολύ γέλασα και με τον Μανώλη που σηκώθηκε και πήρε από το χέρι τον Γερμανό πρέσβη ώστε να μπορέσει να καταθέσει το στεφάνι! Μου θύμισε πώς πήρε από το χέρι τον Αλέξη πριν λίγα χρόνια και τον έφερε στην εξουσία για να μας πιει το αίμα! Ειρήσθω εν παρόδω καθόλου δεν τιμώ τον Μανώλη! Τιμώ την ηρωική ενέργεια που έκανε πριν 75 χρόνια και όποια άλλη ηρωική ενέργεια έχει κάνει, αλλά όχι τον ίδιο, γιατί τα στερνά τιμούν τα πρώτα και τα στερνά του Μανώλη δεν τιμούν καθόλου τα πρώτα του! Όσο για τις φωτοβολίδες που μπορεί να ρίχνει στο Δίστομο ή οπουδήποτε αλλού για να καλύψει την βαρβαρότητα που έκανε σε βάρος μου και σε βάρος ολόκληρου του λαού, μόνο γέλιο μου προκαλούν! Δεν τιμώ καθόλου έναν άνθρωπο που στην «πλάτη» μιας ηρωικής πράξης μας κατασπάραξε και μ’ έχει φτάσει μια ανάσα από το τέλος!\nΓέλασα πολύ και με τους νυν Συριζαίους καθώς άκουγα να φωνάζουν στην Ζωή «υποκρίτρια»! Πολύ γέλιο βγάζουν όλοι οι υποκριτές όταν για τις ανάγκες του σόου αλληλοκράζονται!\nΔυστυχώς ρε μπαγάσες, πρώην και νυν Συριζαίοι, δεν ήμουν εκεί ώστε αν τουλάχιστον ανάμεσά σας, ένας επέθαινε από αηδία… Σιωπηλοί, θλιμμένοι, με σεμνούς τρόπους, θα διασκεδάζατε όλοι με την δική μου αυτοκτονία, καθώς θα έδινα δραματικό τέλος στο καραγκιοζιλίκι που στήσατε στο Δίστομο βεβηλώνοντας έναν ακόμα τόπο θυσίας.\nΜε αφορμή την αναφορά του Τσακαλώτου στο σημερινό Gay Pride ξέσπασε πόλεμος στο διαδίκτυο καθώς κάποιοι αμφισβητούν το δικαίωμα της εξωκοινοβουλευτικής αριστεράς να συμβαδίζει με δυνάμεις σαν τον ΣΥΡΙΖΑ, ο οποίος χθες ψήφισε νέα σφαγή σε βάρος του Ελληνικού λαού, όταν αυτή η συμπόρευση είναι για επαναστατικούς σκοπούς και πέρα από τις υπόλοιπες διαφορές! Όσοι κατηγόρησαν την εξωκοινοβουλευτική αριστερά για την συμπόρευσή της με τον ΣΥΡΙΖΑ στο Gay Pride είναι γιατί απλά είναι αδιάβαστοι και αστοιχείωτοι και έχουν πλήρη άγνοια των κλασικών.\nΟ Ένγκελς, εκ της τριάδος των κλασικών, αναφέρθηκε στην μεγαλύτερη ίσως επανάσταση του ανθρώπου, στον σεξουαλικό αυτοπροσδιορισμό, στο βιβλίο του «η καταγωγή της οικογένειας της ατομικής ιδιοκτησίας και του κράτους» αντιλαμβανόμενος προφανώς σε αντίθεση με τους στενόμυαλους ταξικούς ότι ο σεξουαλικός αυτοπροσδιορισμός είναι ένα άλμα για την απελευθέρωση του ανθρώπου. Στο βιβλίο αυτό υπάρχουν σαφείς αναφορές στο ότι δεν πρέπει να μπερδεύουμε τα ανθρώπινα δικαιώματα και κυρίως αυτό του σεξουαλικού αυτοπροσδιορισμού με την εκμετάλλευση ανθρώπου από άνθρωπο. Ο Ένγκελς γράφει ότι αυτό το μπέρδεμα δεν είναι καθόλου διαλεκτικό. Στο βιβλίο αυτό ο Ένγκελς ξεκάθαρα αναφέρει ότι δεν μπορούμε να βάζουμε τον αγώνα εναντίον της εκμετάλλευσης πάνω από τον αγώνα της σεξουαλικής απελευθέρωσης και επ’ ουδενί δεν πρέπει να κατηγορούμε ανθρώπους οι οποίοι μπορεί να μάχονται λυσσαλέα εναντίον των λαϊκών δικαιωμάτων αλλά είναι υπέρμαχοι της σεξουαλικής απελευθέρωσης. Ο Ένγκελς σαφώς πιστεύει ότι η απελευθέρωση από την μισθωτή σκλαβιά θα έρθει μέσα από την σεξουαλική απελευθέρωση! Στο σπουδαίο αυτό έργο του ο Ένγκελς εκτός του ότι προσδιορίζει πως η ετεροφυλία είναι αποτέλεσμα των ταξικών κοινωνιών που καταπίεζαν τον άνθρωπο και δεν τον άφηναν να απελευθερωθεί σεξουαλικά, γιατί ο άνθρωπος ανέκαθεν έρεπε προς την απελευθέρωση από τα δεσμά της ετεροφυλικής σκλαβιάς, τάσσεται σαφώς υπέρ της ταξικής συνεργασίας όταν αυτή προάγει την σεξουαλική απελευθέρωση! «Η καταγωγή της οικογένειας, της ατομικής ιδιοκτησίας και του κράτους» είναι γροθιά στο στομάχι όσων κατηγορούν την εξωκοινοβουλευτική αριστερά που συμπορεύεται με τον ΣΥΡΙΖΑ στα gay pride!\nΣτις επόμενες πανελλήνιες εξετάσεις θα παρακαλούσα την αρμόδια επιτροπή να θέσει ως θέμα της έκθεσης τον σχολιασμό του έργου του Ένγκελς « η καταγωγή της οικογένειας, της ατομικής ιδιοκτησίας και του κράτους» όπως αυτό αναλύεται παραπάνω! Πιστεύω τέτοια παραχάραξη του Ένγκελς δεν θα μπορούσε ούτε εκείνη να κάνει, παρά την προθέρμανση που έκανε φέτος με την παράφραση του Θεοτοκά! Όσο για τους φίλους της εξωκοινοβουλευτικής αριστεράς που δεν είχαν διαβάσει μέχρι τώρα το βιβλίο του Ένγκελς, τώρα θα το επικαλούνται υπεραμυνόμενοι της σεξουαλικής απελευθέρωσης με βάση την δική μας ανάλυση! Και πολύ καλά θα κάνουν!!\nΗ αθάνατη Ελληνική ψυχή, ο αγνός Ελληνικός πατριωτισμός, η σιγουριά για την ανωτερότητα του Έλληνα, η πεποίθηση ότι η Γη δεν θα έπρεπε να ονομάζεται γη αλλά Ελλάδα, τώρα δεν μένουν μόνο για εσωτερική κατανάλωση αλλά εξάγονται! Το μόνο Ελληνικό κόμμα που εντίμως λέει ότι δεν γουστάρει τους κιτρινιάρηδες, τους αράπηδες, τους κοκκινόπετσους και γενικά όλους τους ξένους, τώρα κάνει εξαγωγή ρατσιστικής εντιμότητας!\nΗ κυρία στο βίντεο, το οποίο αλιεύσαμε στο διαδίκτυο, βρίζει τους μαύρους στα Εγγλέζικα, τους βρίζει χυδαία και σε άπταιστα Ελληνικά και τους καλεί να πάρουν δρόμο από τον Καναδά γιατί προφανώς και ο Καναδάς ανήκει στους Έλληνες. Η πλάκα είναι ότι κι αυτός που σχολιάζει την περνάει για Καναδή χωρίς να δίνει σημασία στα ακατάληπτα που αυτή κραυγάζει καθώς νομίζει ότι είναι Ιταλικά, ενώ τα άλλα που δεν καταλαβαίνει γιατί δεν είναι Ιταλικά, μάλλον πιστεύει ότι είναι Αραμαϊκά αφού η θεία κάνει σαν δαιμονισμένη! Που να ξέρουν όμως ότι η θεία δεν κατέχει την Ιταλική ή την Αραμαϊκή, αλλά βρίζει σε άπταιστα Ελληνικά αφού είναι τίμια Ελληνίδα πατριώτισσα και ο Καναδάς ανήκει στους Έλληνες!\nΤο βίντεο είναι αποσπασματικό καθώς η θεία αναφέρεται μόνο στον Καναδά κι όχι σ’ ολόκληρο τον κόσμο! Είμαστε σίγουροι ότι αν της δινόταν περισσότερος χρόνος θα έλεγε ότι μόνο οι Έλληνες είναι τετραπέρατοι, ότι ολόκληρη η γη ανήκει στην Ελλάδα και ότι οι υπόλοιποι άνθρωποι θα πρέπει να κλείνονται σε ζωολογικούς κήπους σαν ανώτερα θηλαστικά!\nΗ στάση όμως της θείας, το λεξιλόγιό της, η «φινέτσα» της, δικαίως την οδηγούν στο Ελληνικό κοινοβούλιο με το μοναδικό πατριωτικό κόμμα. Η θεία είναι ατρόμητη καθώς ενώ βλέπει ότι την μαγνητοσκοπούν συνεχίζει να βρίζει χυδαία, ατρόμητη όπως τα ντόπια παλικάρια που δέρνουν σε απευθείας μετάδοση γυναίκες (πάντα βέβαια γυναίκες του χεριού τους κι ανήμπορους). Καλά θα ήταν βέβαια να εκλεγεί στο Ελληνικό κοινοβούλιο και μαύρος βουλευτής προκειμένου να έχει η βέρα Καναδοελληνίδα ποιον να βρίζει! Ελλείψει μαύρου θα περιοριστεί να βρίζει μουσουλμάνους! Ίσως βέβαια δεν χρειαστεί να εκλεγεί στο Ελληνικό κοινοβούλιο αφού μέχρι τις επόμενες εκλογές μπορεί ο Καναδάς να είναι Ελληνικός κι έτσι η θεία να χύνει το ρατσιστικό της δηλητήριο στο Κοινοβούλιο του Καναδά!\nΤέτοιους Έλληνες σαν την θεία αυτήν στον Καναδά χρειαζόμαστε για να κάνουμε την Ελλάδα πασίγνωστη και πρώτη δύναμη στον κόσμο. Γιατί εάν πάρουν χαμπάρι ότι στην Ελλάδα έχουμε πολλούς σαν και αυτήν την θεία θα βουλιάξει η χώρα από τουρίστες που θα θέλουν να θαυμάσουν τέτοια μοναδικά αξιοθέατα! Τα εκατομμύρια των τουριστών θα αφήσουν τόσους πολλούς παράδες που όχι μόνο θα βγούμε από την κρίση αλλά θα γίνουμε και πρώτη οικονομική δύναμη στον κόσμο!\n« Διαδηλώνουμε ενάντια στα πολεμικά σχέδια που ετοιμάζουν για να\nαιματοκυλήσουν τους λαούς για τα κέρδη των μονοπωλίων »\nΑυτές τις μέρες με αφορμή την άσκηση που διεξάγεται στη Ρουμανία με την συμμετοχή χωρών μελών\nτης ευρωατλαντικής συμμαχίας, η ελληνική κυβέρνηση διαθέτει λιμάνια, αεροδρόμια,\nαυτοκινητόδρομους ακόμη και στρατόπεδα στη Βόρεια Ελλάδα και τον Έβρο για να περάσουν τα\nστρατεύματα του ΝΑΤΟ.\nØ Γνωρίζουμε όλοι πως στην Ουκρανία, στη Μαύρη Θάλασσα, στα Βαλκάνια και στο Αιγαίο\nως στην Ανατολική Μεσόγειο, στην Εγγύς και Μέση Ανατολή και στη Βόρεια Αφρική,\nπυκνώνουν επικίνδυνα τα σύννεφα του πολέμου.\nØ Ο πόλεμος στη Συρία, στον οποίο εμπλέκονται όλες οι ισχυρές ιμπεριαλιστικές δυνάμεις,\nØ Στα Βαλκάνια ανάβουν νέες φωτιές αξιοποιώντας τον αλβανικό εθνικισμό και τις αντιθέσεις\nπου οι ίδιοι δημιούργησαν με τον διαμελισμό της Γιουγκοσλαβίας αφού καλλιέργησαν πρώτα\nεθνικιστικές και θρησκευτικές έχθρες ανάμεσα στους λαούς.\nØ Ο νέος πλανητάρχης από όπου περνά, δημιουργεί καινούργιες εστίες έντασης,\nπροετοιμάζοντας τις νέες ματωμένες επενδύσεις για τα αμερικάνικα μονοπώλια που\nδραστηριοποιούνται στην ενέργεια , την πολεμική βιομηχανία , τις κατασκευές κ.λ.π.\nΗ συμμετοχή των Η.Π.Α., της Ε.Ε., της Ρωσίας αλλά και κυβερνήσεων άλλων ιμπεριαλιστικών χωρών\nστους ανταγωνισμούς αυτούς, με στόχο το μοίρασμα των φυσικών ενεργειακών πόρων, τον έλεγχο των\nδρόμων μεταφοράς τους και των αγορών, δείχνει ότι η ειρήνη κρέμεται από μια λεπτή κλωστή.\nΗ κυβέρνηση ΣΥ.ΡΙΖ.Α.-.ΑΝ.ΕΛ. συνεχίζει αμείωτα την πολιτική των προηγούμενων κυβερνήσεων,\nεμπλέκοντας ακόμη περισσότερο τη χώρα μας σε αυτούς τους ανταγωνισμούς, για να εξυπηρετήσει τα\nΣυμμετέχει δραστήρια στα πλαίσια του ΝΑΤΟ και της Ε.Ε., λαμβάνοντας μέρος σε 13 ιμπεριαλιστικές\nεπεμβάσεις σε όλο τον κόσμο και δίνει βάσεις, αεροδρόμια και λιμάνια, «γη και ύδωρ» στους φονιάδες\nτων λαών. Στο Αιγαίο έχει συγκεντρωθεί πρωτοφανής όγκος πολεμικών πλοίων και φονικών μηχανών\nκάθε είδους. Από τη Σούδα φεύγουν οι πύραυλοι που βομβαρδίζουν τις άλλες χώρες. Αντίστοιχα, το\nΝατοϊκό στρατηγείο στη Θεσσαλονίκη αποτελεί κέντρο ταχείας Αντίδρασης του ΝΑΤΟ, έχει\nαναβαθμιστεί σε «Στρατηγείο Υψηλής Ετοιμότητας».\nΤην ίδια στιγμή ξεζουμίζει τον λαό, τσακίζει τους μισθούς, τα ασφαλιστικά δικαιώματα, κόβει το\nεπίδομα ανεργίας και το ρεύμα σε φτωχά σπίτια, για να δίνει 4 δισ. κάθε χρόνο στο ΝΑΤΟ, που\nαντιστοιχεί στο 2% του Α.Ε.Π. (το υψηλότερο ποσοστό ευρωπαϊκής χώρας ), όσο ακριβώς δηλαδή είναι\nοι αιματηρές περικοπές που συμφώνησε με την Ε.Ε. και το Δ.Ν.Τ.\nΤο ΝΑΤΟ δεν αποτελεί παράγοντα σταθερότητας και ασφάλειας. Ούτε αναγνωρίζει σύνορα και\nκυριαρχικά δικαιώματα. Οι συνεχείς παραβιάσεις στο Αιγαίο, έχουν την πλήρη κάλυψη του ΝΑΤΟ.\nΌπου πηγαίνει σπέρνει τον θάνατο και την καταστροφή. Η εμπλοκή της χώρας μας στους\nγεωστρατηγικούς σχεδιασμούς για τα συμφέροντα της ντόπιας πλουτοκρατίας είναι φανερό ότι θα\nαποβούν σε βάρος του λαού και των παιδιών του.\nΕμείς οι ένστολοι δεν θα εξαιρεθούμε από αυτούς τους πολεμικούς σχεδιασμούς και μηχανισμούς,\nόπως δεν εξαιρεθήκαμε και από όλα τα αντιλαϊκά μέτρα που ψήφισαν μέχρι και χθες .\nΗ εμπλοκή μας είναι σίγουρη και ο καθένας από εμάς θα κριθεί από την στάση που θα κρατήσει\nμε κριτήριο τα συμφέροντα και τις πραγματικές ανάγκες του λαού.\nü Πεινάει και ψάχνει φαγητό στους κάδους και αντί να τρώει με τα «χρυσά κουτάλια » της Ε.Ε.\nτρώει με πλαστικά κουταλάκια στα συσσίτια.\nü Κοιμάται στα παγκάκια και τα πεζοδρόμια, εκεί όπου δεν βγάζει βόλτα ούτε τους σκύλους της η\nαστική τάξη που για χάρη των δικών της συμφερόντων έχει οδηγηθεί σ’ αυτήν την άθλια ζωή.\nü Είναι άνεργος και ξεροσταλιάζει μήνες στις ουρές του Ο.Α.Ε.Δ. για μια δουλειά των 300 και 400\nü Με τον λαό που του κόβουν την ήδη πετσοκομμένη σύνταξη και τον μισθό και τον αφήνουν χωρίς\nφάρμακα και ασφάλιση, να σέρνεται στην δουλειά ως τα βαθιά γεράματα.\nü Με τον λαό που του παίρνουν το σπίτι από τους, ηλεκτρονικούς πλέον, πλειστηριασμούς, γιατί\nφορτώθηκε με χρέη για να καλύψει τις βασικές του ανάγκες, ενώ θα έπρεπε να είναι δωρεάν και\nνα παρέχονται από το κράτος (κατοικία, υγεία, πρόνοια μόρφωση κ.α.).\nü Με τον λαό που τον κατηγορούν πως είναι τεμπέλης και δεν θέλει να δουλέψει, και από την άλλη\nαυτός ο λαός βιώνει την εκμετάλλευση, τις συνθήκες γαλέρας, την δουλειά από νύχτα σε νύχτα,\nενώ παράλληλα υποχρεώνουν τα παιδιά του σε μαζική μετανάστευση.\nΗ θέση σου όμως σαν ως γνήσιος και αληθινός πατριώτης είναι να είσαι απέναντι στους\nπατριδοκάπηλους νοσταλγούς του ναζισμού της Χρυσής Αυγής.\nΣίγουρα μέσα σε αυτόν τον ΛΑΟ θα αναγνώρισες την μάνα και τον πατέρα σου, τα αδέλφια, τους\nσυγγενείς τους φίλους , αλλά και τα δικά σου παιδιά.\n· Γνωρίζεις ποια είναι η θέση σου και από πού προέρχεσαι.\n· Υπερασπίσου λοιπόν τον λαό και τα δικαιώματά του.\n· Γύρνα την πλάτη σε όσους σε εμπαίζουν και σε αξιοποιούν τόσα χρόνια για να υπερασπίζεσαι\nτα συμφέροντα των λίγων, που για χάρη τους ξεζουμίζουν τον λαό μας.\n· Δεν είσαι μόνος, συμπαρατάξου με τις δυνάμεις που αναγνωρίζουν, σέβονται και παλεύουν\nκαι για τα δικά σου δικαιώματα.\nΗ Ενωτική Αγωνιστική Κίνηση Πυροσβεστών έχοντας συνειδητοποιήσει ότι τούτες τις ώρες η\nσιωπή δεν είναι χρυσός αλλά η γλώσσα των δειλών, θα ανταποκριθεί στο αντιπολεμικό\nπροσκλητήριο του Πανεργατικού Αγωνιστικού Μετώπου, γιατί είναι αρχή της να συμφωνεί και να\nσυμπορεύεται με όποιον αγωνίζεται ενάντια σε όσους δημιουργούν και όσους υπερασπίζονται τα\nκαταστροφικά πολεμικά σχέδια σε βάρος των λαών.\nΈΝΣΤΟΛΕ συνάδελφε, ΥΠΕΡΑΣΠΙΣΟΥ την ΕΙΡΗΝΗ και την ΑΠΕΜΠΛΟΚΗ της χώρας μας\nαπό τους πολεμικούς σχεδιασμούς, με την μαζική ένστολη παρουσία σου στις 24 του ΙΟΥΝΗ στην\nΘΕΣΣΑΛΟΝΙΚΗ στις 1 μ.μ. στην πλατεία ΑΡΙΣΤΟΤΕΛΟΥΣ, όπου θα πραγματοποιηθεί η\nΠΑΝΕΛΛΑΔΙΚΗ κινητοποίηση του Πανεργατικού Αγωνιστικού Μετώπου.\nΤο ψεύδος δεν γνώρισε ποτέ καλύτερο κατάλυμα από αυτό της Ευρώπης.\nByΦιλιππος Ανθης Φιλιππος Ανθης στις 12:04 μ.μ.


= Η Ζήλια Είναι Μαχαιριά\nΔημοσιεύθηκε : Δευτέρα, 04 Μαϊος 2015 23:31\nΗ ζήλια είναι μαχαιριά. Μια μαύρη κωμωδία, όπου κινητήρια δύναμη και καταλύτης των ανθρώπινων πράξεων είναι το θανάσιμο αμάρτημα της ζηλοφθονίας.\nΑθέλητα εμπλέκονται: ο Ουρανός, μεγαλοϊδιοκτήτης, πωλητής οικοπέδων με δόσεις, σύζυγος της Κέλλυ, ο διαβόητος Καρούμπαλος, αδίστακτος κακοποιός ολκής, δεύτερος σύζυγος της Μαρκησίας και ο αθεράπευτος μπερμπάντης και μεγάλη λαϊκή φωνή Άρης Πελέκης.\nΟ Ιερώνυμος Λύκαρης γεννήθηκε στην Αθήνα. Κατά καιρούς έκανε διάφορες σχετικές και άσχετες με το γράψιμο δουλειές.\nΠρωτοεμφανίστηκε στην αστυνομική λογοτεχνία στο δεύτερο τόμο των Ελληνικών Εγκλημάτων (2008) με το διήγημα «Κανένα έλεος για τους καλύτερούς μας φίλους». Στον τρίτο τόμο (2009) δημοσιεύτηκε το «Πάσα θανάτου», ενώ στον τέταρτο τόμο (2011) το «Face control».\nΤο 2011 εκδόθηκε το πρώτο του μυθιστόρημα, «Το ρομάντζο των καθαρμάτων», στο οποίο αναδεικνύονται ως φάρσες και τραγωδίες οι πολυδαίδαλες σχέσεις του οργανωμένου εγκλήματος με επιχειρηματίες, δημοσιογράφους και πολιτικούς. Η κριτική το χαρακτήρισε «άρτιο από κάθε άποψη», «αφηγηματικά απολαυστικό», μια «συμβολική βιογραφία της ελληνικής διαφθοράς», «επίκαιρο όσο δεν παίρνει».\nΑκολούθησε το πολιτικό νουάρ μυθιστόρημα «Μαύρα κουφέτα» (2013), «ένα ρέκβιεμ για τη χαμένη ουτοπία του 20ού αιώνα», το οποίο η κριτική επίσης υποδέχτηκε ως «άρτιο υπόδειγμα αστυνομικού μυθιστορήματος», όπου «το σασπένς βγαίνει από τις κοινωνικές μεταλλάξεις [...] και οι ανθρώπινες συγκρούσεις έχουν ως κινητήρια δύναμη τις ιδεολογικές καταβολές των ηρώων».\nΈνα εκπληκτικό βιβλίο, με τον ηρώα σε θέση θύματος και θύτη, ένας μονόλογος που άλλοτε θα σε κάνει να γελάσεις και άλλοτε να συγκινηθείς.\nΜια παλιά Αθήνα απλώνεται στα πόδια σου, με τις ιδιομορφίες της, τα παράλογα χαρακτηριστικά της και τους ανθρώπους της νύχτας και της μέρας σε παράλογες καταστάσεις.\nΜια σειρά από επτά βιβλία, με κεντρική ιδέα κάθε βιβλίο να αναφέρεται σε ένα από τα επτά θανάσιμα αμαρτήματα. Κάθε ιστορία ξεκινά με πρώτο πλάνο ένα νεκροταφείο και μια κηδεία.\nΣε αυτό κύριο λόγο έχει η ζηλοφθονία. Η ηρωίδα μας αναλύει την ιστορία της και μας παρασύρει σε ένα μαγευτικό μονόλογο, καθώς μας εξηγεί πώς έφτασε στο έγκλημα. Μένει φυσικά ασύλληπτη, αλλά τηρεί με ευλάβεια τις επισκέψεις στον τάφο του θύματος. Σαδισμός; Μαζοχισμός; Δεν ξέρω θα σας γελάσω... Παραλογισμός σίγουρα σε όλο του το μεγαλείο και αυθόρμητο γέλιο σε κάθε σελίδα. Τελικά όντως είναι ο θύτης; Τι την οδήγησε σε αυτό; Μήπως η διαταραγμένη της προσωπικότητα έπλασε ως εκδίκηση αυτή την ιστορία; Τώρα που το θύμα έχει πεθάνει δεν υπάρχει αντίλογος όσον αναφορά τα γεγονότα.\nΈχετε απορίες; Ε, τι κάθεστε, ανοίξτε τις σελίδες του!\nΔιασκέδασα απίστευτα με αυτό το βιβλίο… Ένας χείμαρρος γέλιου, μια εξομολόγηση που ακόμα και ο αφηγητής δεν ξέρει που να την κατατάξει. Μια μαύρη ελληνική κωμωδία.


Περιβάλλον: Προσπάθησα να Μην Κάνω Καθόλου Σκουπίδια για μία Εβδομάδα στην Αθήνα - Το Μωβ\nΔημοσιεύτηκε στισ 06/06/18 06/06/18 από Iren Kontou\nΠεριβάλλον: Προσπάθησα να Μην Κάνω Καθόλου Σκουπίδια για μία Εβδομάδα στην Αθήνα\nΓράφει η Μαίρη Βαμβακά\nΤην ώρα του μεσημεριανού, τα πήγα καλά – μέχρι το απόγευμα, όπου είχα φάει όλα όσα είχα φέρει μαζί μου και ήρθε η πρώτη λιγούρα, από αυτές που χτυπούν κατευθείαν στον εγκέφαλο. Έχασα, αγοράζοντας την πιο μικρή συσκευασία που μπορούσα από τον αυτόματο πωλητή της εταιρείας.\nΣτο γραφείο, δεν είχα φέρει το δικό μου φαγητό – πέρα από τα φρούτα και τους ξηρούς καρπούς που ήταν στο πλευρό μου όλη αυτήν την εβδομάδα. Οι υπόλοιποι παρήγγειλαν απ’ έξω και εγώ έφαγα από το εστιατόριο στο γυάλινο πιάτο μου.\nΤο Σάββατο, κατέβηκα στο κέντρο. Με το νερό, τον καφέ μου, το φρούτο μου. Κάποια στιγμή, το παγούρι μου άδειασε και χρειαζόμουν νερό. Εδώ είχα πάρει τα μέτρα μου, αναζητώντας στο Google τα refill station της Αθήνας – σημεία όπου μπορείς να γεμίσεις το παγούρι σου με πόσιμο, δροσερό νερό. Δωρεάν. Εγώ ήμουν στα Εξάρχεια, οπότε πήγα στο Πλαστικουργείο. Έτσι, βοήθησα τον πλανήτη -ας πούμε- και γλίτωσα τα 50λεπτα, που εξαφανίζονται κάθε φορά που διψάω.\nΤο βράδυ, προτού βγω, πεινούσα και ήθελα να παραγγείλω – πάλι. Ετοιμάστηκα νωρίτερα και πήγα στο μαγαζί από όπου παραγγέλνουμε. Κάτσαμε εκεί με την παρέα φάμε. Μου φάνηκε από άλλο κόσμο – σχεδόν ένιωθα άβολα. Η υπόλοιπη βραδιά κύλησε με χύμα μπίρα. Ούτε κοκτέιλ με καλαμάκια και ομπρελίτσες, ούτε κανάτες, ούτε τρέλες.\nΤην Κυριακή, αφού έφτιαξα σπιτική λεμονάδα με πολύ μέτρια αποτελέσματα, συγκεντρώθηκα ώστε να τακτοποιήσω το σπίτι και να δω τι άλλο θα ετοίμαζα να φάω τη μία ημέρα που απέμενε. Τα καθαριστικά του σπιτιού σε καμία περίπτωση δεν ήταν zero waste και έτσι, αφού είχα χρόνο, έψαξα στο YouTube βίντεο με «συνταγές» για την παραγωγή καθαριστικών από πράσινο σαπούνι, λεβάντα κτλ. Δεν ήταν και άσχημα – σχεδόν ένιωσα ότι κάνω κάτι τρελά προχωρημένο. Βέβαια, σε δεύτερη ανάγνωση, έκανα αυτό που μάλλον έκανε και η γιαγιά μου, πριν από περίπου 50 χρόνια.\nΝαι, θα γίνεις χορτοφάγος. Πρώτον, επειδή κρέας δεν μπορείς να αγοράσεις κάπου χύμα – φαντάσου κάποιον να κυκλοφορεί με μια ωμή μπριζόλα στο χέρι. Δεύτερον, επειδή οι zero waster προσπαθούν να καταπολεμήσουν τη βιομηχανία κρέατος, εξαιτίας της μόλυνσης που προκαλεί στο περιβάλλον.\nΜπορείτε να κάνετε περαιτέρω έρευνα για τη φιλοσοφία »zero waste» διαδικτυακά. Μερικές προτάσεις μας: https://www.youtube.com/channel/UCgjw6tZNyjR_8zIFDsIPpww\nΚατηγορίεςΠολιτισμός Ετικέτεςzero waste, απορρίματα, περιβάλλον, σκουπίδια\nΠροηγούμενο άρθροΠροηγούμενη Γιαγιάδες στην Αυστρία κατά της άκρας δεξιάς\nΕπόμενο άρθροΕπόμενο Ορκίστηκε η νέα κυβέρνηση στην Ισπανία – Για πρώτη φορά οι γυναίκες υπουργοί είναι περισσότερες


Οι εξαντλημένοι, νυσταγμένοι Λονδρέζοι που θέλουν να κάνουν ένα διάλειμμα από το βαρυφορτωμένο, καθημερινό πρόγραμμά τους, έχουν πλέον μια εναλλακτική λύση πέρα από το να πίνουν καφέ: να κλείσουν για λίγο τα μάτια τους σε μια «κάψουλα ύπνου», πληρώνοντας 15 λίρες την ώρα.\nΤο Pop & Rest, στη μοδάτη συνοικία Σόρντιτς του Λονδίνου, βασίστηκε στα αντίστοιχα «ξενοδοχεία» της Ιαπωνίας και διαθέτει τέσσερις τέτοιες κάψουλες: πρόκειται για μικροσκοπικά δωμάτια με τοίχους βαμμένους σε σκούρες αποχρώσεις και αρωματισμένα με λεβάντα που βοηθά στη χαλάρωση. Οι πελάτες μπορούν επίσης να χρησιμοποιήσουν ωτοασπίδες και μάσκες που καλύπτουν τα μάτια.\nΟ Γκρέιμ Ντάνιελ, διευθυντής εταιρείας ενδυμάτων, είπε ότι έχει επισκεφθεί το ξενοδοχείο πολλές φορές από τον περασμένο Ιούνιο, όταν ξεκίνησε τη λειτουργία του. Τον βοηθάει, όπως εξήγησε, να συμπληρώσει ώρες ύπνου αν έχει κοιμηθεί αργά την προηγούμενη ημέρα και το πρόγραμμά του για την επόμενη είναι βαρύ. «Αν βγω έξω το βράδυ και έχω, για παράδειγμα, διάφορα ραντεβού διάσπαρτα μέσα στην ημέρα, είναι ωραίο να μπορέσω να κοιμηθώ για μια ώρα στα ενδιάμεσα», εξήγησε.\nΟ ντιζάινερ Νταν Άντριους, εργάζεται κοντά στο ξενοδοχείο και είπε ότι χρησιμοποιεί τα δωμάτιά του για να διαλογιστεί. «Ακόμη κι αν βρεις τον χρόνο για διαλογισμό, αν καθίσεις σε ένα παγκάκι ή σε μια γωνιά του γραφείου σου ή κάτι τέτοιο, είναι πολύ δύσκολο να το κάνεις» είπε, χαρακτηρίζοντας λογική την τιμή των δωματίων.\n«Είναι πολύ καλή, αν σκεφθείτε το κόστος της πνευματικής και ψυχικής υγείας σας”, πρόσθεσε.\nΟ Βιλαμιζάρ είπε ότι σκοπεύει να επεκτείνει την επιχείρησή του όχι μόνο στη Βρετανία, αλλά και στην υπόλοιπη Ευρώπη.\n09 Δεκεμβρίου 2018 22:18


Πάσχα και Άνοιξη Μέρος 2 – The Strange Duet\nΠάσχα και Άνοιξη Μέρος 2\nΜαΐου 14, 2013 Αύγουστος 28, 2014 από eltina91, posted in Crafts\nΑυτό το άρθρο έπρεπε να το ‘χα γράψει χθες, διότι θα αναφερθώ στο ιδιαίτερο λογότυπο της Google για την ημέρα της Μητέρας. Βέβαια, το κυρίως άρθρο έχει θέμα: «Πώς να φέρετε την άνοιξη στο σπίτι σας και στη ντουλάπα σας». Μόνο που στην Κοζάνη αυτές τις μέρες βρέχει συνεχώς κι είναι σαν φθινόπωρο. Αν φύγω, λες να λάμψει ο ήλιος; Τέλος πάντων…\nΉταν Σάββατο βράδυ, περασμένες δώδεκα, με τρομερό πονοκέφαλο και μετά από κάμποση έρευνα στο νετ για μεσιτικά γραφεία, που αποφάσισα να κοιτάξω το facebook μια τελευταία φορά πριν πάω για ύπνο. Τα μάτια μου άνοιξαν διάπλατα από την έκπληξη για το νέο λογότυπο κι έτρεξα να πω χρόνια πολλά στη μαμά μου που ήταν ακόμα ξύπνια. Τελικά πήγε δύο μέχρι να πάω για ύπνο γιατί έπαιζα με το λογότυπο. Μπορείτε να δείτε περισσότερα γι’ αυτό εδώ. Εμένα μου άρεσαν οι παρακάτω «δημιουργίες»…\nΠώς να φέρετε την άνοιξη στο σπίτι σας\nΆνοιξη ή αλλιώς ανανέωση. Μπορείτε να ξεκινήσετε με έναν τοίχο του σπιτιού σας, από ταπετσαρία, βάψιμο αλλά και εικαστική παρέμβαση. Ή ακόμα και το πάτωμα. Βάψτε τη βιβλιοθήκη σας στα χρώματα της ίριδας ή τις ξύλινες καρέκλες της τραπεζαρίας, αξιοποιήστε τη χαλασμένή σας όμπρελα σε ένα χαρούμενο μόμπιλε για το μωρό σας, ή φτιάξτε ένα οικολογικό βάζο για τα λουλούδια σας ή μεταμορφώστε το σαλόνι σας σε χώρα των θαυμάτων μ’ αυτά τα τεράστια λουλούδια.\nΣτο θέμα της διακόσμησης του τοίχου στολίστε τον με χάρτινες πεταλούδες και «φωτεινά» λουλούδια, κρεμάστε όμορφες κορνίζες πλεγμένες με το τσιγκελάκι και κρύψτε τα διάφορα καλώδια πίσω από αυτόν το χαριτωμένο φράχτη.\nΡίξτε φως στην υπόθεση με λουλουδάτα φωτιστικά, φυτέψτε τα λουλούδια σας σε όμορφες γλάστρες αλλά και σε βιβλία (!) και κάντε ανακωχή με τα πουλάκια που κατά καιρούς σας βρωμίζουν τη βεράντα. Στολίστε το χώρο σας με χειροποίητα λουλούδια, ανοιξιάτικα στένσιλ και ανθοστόλιστα γράμματα και κρατήστε τα όνειρα σας ασφαλή σε όμορφα βάζα.\nΠώς να φέρετε την άνοιξη στη ντουλάπα σας\nΈχω λίγες ιδέες γι ‘ αυτό το κομμάτι. Όπως όμορφες κορδέλες με υφασμάτινα λουλούδια ή από δαντέλα, περίτεχνα κολιέ, μια μπλούζα και ένα ζευγάρι παπούτσια βαμμένα πολύχρωμα και μια ιδέα που βολέυει να την εφαρμόσετε καλοκαίρι γιατί χρειάζεστε τον ήλιο. Όνομάζεται κυανογραφία και μπορείτε να μάθετε περισσότερα εδώ. Ακολουθήστε το board μου Craft Ideas στο Pinterest, οπού μπορείτε να βρείτε ακόμα περισσότερες ιδέες.\nΑυτά για σήμερα τα λέμε τη Τετάρτη…\nPrevious postΠικάντικο σνακ της μαμάς\nNext postΕΣΥ ΠΟΤΕ ΘΑ ΑΛΛΑΞΕΙΣ;


Θεσσαλονίκη: Πυροβόλησε σε μαγαζί επειδή ο διανομέας έγραψε ένα «Γ» στο κουδούνι του – Κρήτη ΣΠΟΡ FM 87,6\nΘεσσαλονίκη: Πυροβόλησε σε μαγαζί επειδή ο διανομέας έγραψε ένα «Γ» στο κουδούνι του\nΟ άνδρας συνελήφθη και κρατείται από τις αρχές.\nΑκόμα ένα βίαιο περιστατικό στην πολύπαθη τελευταία Θεσσαλονίκη, καθώς ένας άντρας πήγε στο εστιατόριο που είχε παραγγείλει και πυροβόλησε έξω από αυτό αναζητώντας εν εξάλλω κατάσταση τον διανομέα που του πήγε την παραγγελία.\nΤο περιστατικό που σημειώθηκε κοντά στη Γεωργίου Παπανδρέου, όταν 41χρονος άντρας πυροβόλησε έξω από το εστιατόριο. Ο λόγος που είχε εξοργιστεί ήταν πως ο διανομέας που του είχε πάει φαγητό, είχε γράψει με έναν μαρκαδόρο το γράμμα «Γ» στο θυροτηλέφωνο του.\nΗ επιχείρηση φυσικά αγνοούσε το περιστατικό και δεν μπορούσε να δώσει κάποια απάντηση στον οργισμένο άντρα, που ζητούσε το ντελίβερι.\nΚάποια στιγμή, όπως ήταν εκνευρισμένος φέρεται να έβγαλε ένα πιστόλι και να πυροβόλησε προς το έδαφος για εκφοβισμό, ενώ στη συνέχεια αποχώρησε. Αμέσως ειδοποιήθηκε η αστυνομία η οποία λίγο αργότερα τον εντόπισε και ο 41χρονος συνελήφθη με την αυτόφωρη διαδικασία.


Σε «κόκκινο συναγερμό» έθεσε το ΚΥΣΕΑ τις ελληνικές ένοπλες δυνάμεις – Τα όπλα στραμμένα ανατολικά\nΣε «κόκκινο συναγερμό» έθεσε τις Ένοπλες Δυνάμεις το ΚΥΣΕΑ, που συνεδρίασε την Τετάρτη για μία ώρα και 40 λεπτά υπό τον Αλέξη Τσίπρα, στη σκιά των συνεχιζόμενων τουρκικών προκλήσεων, υποστηρίζει σε δημοσίευμά της η εφημερίδα «Δημοκρατία».\nΣτη συνεδρίαση εκφράστηκαν η έντονη ανησυχία και ο προβληματισμός της Αθήνας για το ενδεχόμενο θερμού επεισοδίου στο Αιγαίο, αλλά κυρίως στην Κύπρο, στο «παρά πέντε» των εξορύξεων των υποθαλάσσιων κοιτασμάτων φυσικού αερίου.\nΥπενθυμίζεται ότι πριν από περίπου έναν μήνα ο υπουργός Εθνικής Άμυνας Πάνος Καμμένος δημόσια είχε περιγράψει τις ανησυχίες της ελληνικής πλευράς, τονίζοντας ότι φοβάται θερμό επεισόδιο στην Κύπρο.\nΟι σχεδιασμοί της Άγκυρας για την ώρα περιορίζονται σε μείγμα παρενόχλησης μέσω Navtex και απειλών από δηλώσεις υψηλόβαθμων Τούρκων και Τουρκοκύπριων παραγόντων.\nΗ Αθήνα, ωστόσο, βρίσκεται σε συνεχή επαγρύπνηση, διατηρώντας παράλληλα ανοιχτούς διαύλους επικοινωνίας με την Ουάσιγκτον, κάτι που επίσης επισημάνθηκε κατά τη συνεδρίαση του ΚΥΣΕΑ.\nΟι ΗΠΑ είναι πλήρως ενήμερες για τα παιχνίδια πολέμου του Ερντογάν και τη στρατηγική της σύγκρουσης που καλλιεργεί ο «σουλτάνος», ο οποίος μετά το δημοψήφισμα έχει πολλούς λόγους να μην ησυχάζει.\nΌπως είχε αποκαλύψει ο ίδιος ο πρέσβης των ΗΠΑ στην Αθήνα, ο αμερικανικός παράγοντας είχε ενεργήσει «αστυνομικά» προς την τουρκική πλευρά, καλώντας τη να αφήσει κατά μέρος τις προκλήσεις τόσο στο Αιγαίο όσο και στην κυπριακή ΑΟΖ, κάτι που είχε προσωρινά επιτευχθεί, πριν από την κλιμάκωση των τελευταίων εβδομάδων.\nΤην Τετάρτη αποφασίστηκε, ακόμη, το ΚΥΣΕΑ να συνεδριάζει στο εξής σε μηνιαία βάση, ενώ για τις προκλήσεις των Τούρκων θα ενημερωθούν αρμοδίως το NATO και οι διεθνείς οργανισμοί με αυστηρά διαβήματα με τα οποία θα καταγγέλλεται η επιθετικότητα της Άγκυρας.\nΣυζητήθηκε επίσης και το πώς η ρητορική ταύτισης των συνόρων Ελλάδας και Ε.Ε. στο Αιγαίο θα γίνει πράξη, με ταχύτερη αξιοποίηση των πλεονεκτημάτων που προσφέρει η Κοινή Ευρωπαϊκή Πολιτική Άμυνας και Ασφάλειας και τα ελληνικά σύνορα να φυλάσσονται και από ευρωπαϊκή στρατιωτική δύναμη, γράφει η «Δημοκρατία».\nΠρωτιά για την Σιαράπη\nΟ Γ.Α.Σ ΠΑΜΒΟΧΑΪΚΟΣ νικητής του Final-4 Παμπαίδων στο Βραχάτι Κορινθίας\nΠρωτόγνωρη πολιτική κρίση στην Ιταλία...\nΑπεργία Μετρό, λεωφορεία, ΗΣΑΠ 30, 31/5: Ποιες ώρες η στάση εργασίας. Χαμός στην Αθήνα\nΣυνάντηση Κοτζιά-Ντιμιτρόφ στις Βρυξέλλες – Ακολουθούν επαφές με Λαβρόφ στην Αθήνα και ταξίδι στην Κίνα\nΒΟΜΒΑ! Οι καθηγητές του ΕΝΕΕΓΥΛ Κατερίνης αλλάζουν επάγγελμα! Δείτε αμέσως ΓΙΑΤΊ!!!\n"Σφάζονται" οι Γερμανοί μεταξύ τους και ο λόγος οι παράνομοι μετανάστες...\nΑΠΙΣΤΕΥΤΟ!!! Μέλος του ΝΑΤΟ η Κολομβία\nΟι προστατικοί λίθοι και η σεξουαλική λειτουργία\nΤον Αύγουστο ο Αλέξης θα φορέσει γραβάτα ακόμη και με... μαγιό


ορισμός του ψεύτικου\nΤο επίθετο ψευδές προέρχεται από τα λατινικά, συγκεκριμένα από τη λέξη spurius. Όσο για το νόημά του, έχει δύο έννοιες. Από τη μία πλευρά, αναφέρεται σε κάτι ή σε κάποιον που βρίσκεται από την προέλευσή του εκφυλιστεί για κάποιο λόγο. Από την άλλη πλευρά, είναι ό, τι είναι παραπλανητικό, κακό, μη αυθεντικό ή ψευδές κατά κάποιο τρόπο. Σε οποιαδήποτε από τις χρήσεις του, ο όρος πλαστό έχει υποτιμητική συνήθεια.\nΘα πρέπει να σημειωθεί ότι αυτή είναι μία από αυτές τις λέξεις που συνήθως έχουν ορθογραφικά λάθη και εμφανίζεται ως ψευδή, μια ανύπαρκτη λέξη.\nΕπί του παρόντος χρησιμοποιείται η έννοια του παράνομου παιδιού ή του εξωγαμιαίου παιδιού. Σε άλλες εποχές υπήρχε λόγος για έναν μπάσταρδο γιο ή έναν πλαστό γιο. Στην τελευταία περίπτωση, είναι εκείνα τα παιδιά που γεννήθηκαν εκτός του νόμιμου γάμου των γονιών τους ή είναι ένα παιδί του οποίου ο πατέρας είναι άγνωστος. Υπό αυτήν την έννοια, πρέπει να θυμόμαστε ότι οι αρχαίοι Ρωμαίοι χρησιμοποίησαν το όνομα Sine Pater (χωρίς πατέρα) για να αναφέρονται σε όλα αυτά τα παιδιά άγνωστων γονέων.\nΗ χρήση της λέξης σε διαφορετικά περιβάλλοντα της γλώσσας\nΟι ιδέες που υποστηρίζονται από ψευδή, παραποιημένα ή νοθευμένα δεδομένα είναι ψευδείς και, κατά συνέπεια, δεν μπορούν να θεωρηθούν αληθινές.\nΛέγεται ότι κάποιος λέει ψευδείς λέξεις όταν λέει ψεύτικα με την πρόθεση να χειραγωγεί άλλους.\nΗ λέξη ψευδής μπορεί να χρησιμοποιηθεί ως προσβολή που απευθύνεται σε κάποιον που ψεύδεται, χειραγωγεί και εξαπατά.\nΕάν κάποιος προσποιείται ότι δεν είναι, έχει μια ψευδή συμπεριφορά, επειδή είναι μια ψευδή και ψευδή συμπεριφορά.\nΣτην ορολογία που είναι κατάλληλη για τις στατιστικές, υπάρχει μια πλαστή σχέση και συνίσταται στο ότι δύο μαθηματικά δεδομένα ή γεγονότα δεν διατηρούν καμία λογική σύνδεση.\nΈνας αχρησιμοποίητος πολιτισμός\nΣτην καθημερινή γλώσσα λέμε ότι κάτι είναι ψεύτικο, διεφθαρμένο ή λάθος. Θα μπορούσαμε να χρησιμοποιήσουμε τη λέξη πλαστά, αλλά στην πράξη χρησιμοποιείται μόνο σε πολιτιστικά ή πολύ επίσημα γλωσσικά περιβάλλοντα.\nΟι περισσότεροι πολιτισμοί είναι λέξεις που προέρχονται από ελληνικά ή λατινικά, αλλά με την πάροδο του χρόνου δεν έχουν εξελιχθεί ή έχουν ενσωματώσει νέες έννοιες. Το Espurio είναι ένα σαφές παράδειγμα από αυτή την άποψη.\nΆλλοι ακατάλληλοι πολιτισμοί είναι οι εξής: atibar (από το λατινικό stipare και που σημαίνει να γεμίσει μια ανασκαφή), coramvobis (που προέρχεται από το Latin Coram Vobis και που σημαίνει στην παρουσία μας) ή εντόμβους (είναι μια συστολή των Λατινικών μεταξύ και τα δύο και το οποίο είναι ισοδύναμο με το επίθετο και τα δύο).\nΦωτογραφία: Fotolia - Alexander Pokusay


Γράφει ο Βασίλης Κασαπίδης\nΑπο το τεύχος 292 του PCMaster\nΟ μικρός Βασιλάκης είναι απογοητευμένος. Ο παππούς του είναι κοντά, οπότε τρέχει στο πλάι του να πει τον καημό του. «Παππού, δεν αντέχω άλλο, το Assassin’s Creed 62 πήρε 3 ολόκληρα λεπτά να κατέβει στο μηχάνημά μου! Για όνομα, 98.5ΤΒ σε 3 λεπτά, πού ζούμε;!». Ο γηραιός Bilaros γελάει ολόψυχα, σηκώνει το εγγονάκι του και το βάζει στο βιονικό γόνατό του, αφού έχασε το αληθινό του κατά την εισβολή των cyborgs το 2033. «Αυτό δεν είναι τίποτα, μικρέ, όταν ήμουν στην ηλικία σου, έπρεπε να βγαίνω από το σπίτι μου για να αγοράζω games». Ο σοφός παππούς, με μία πρόταση, κέρδισε την προσοχή του κακομαθημένου πιτσιρικιού…\nΑπλά πράγματα. Ήθελες κάτι για την ηλεκτρονική συσκευή σου; Τότε θα έπρεπε να αγοράσεις ένα μέσο αποθήκευσης που περιείχε αυτό που ζητούσες ή να βάλεις έναν φίλο σου να στο αντιγράψει. Είτε χιόνιζε είτε έριχνε τα άντερα του έξω, εσύ έπρεπε να μετακινήσεις το φυσικό σου «είναι» από το σπίτι σου στην τοποθεσία πώλησης (ή στο σπίτι του πειρατή φίλου σου, ατακτούλη) και μετά ξανά πίσω. Μόλις καθάριζες τα μαλλιά σου από τα εναπομείναντα στοιχεία της φύσης, δοκίμαζες τη δισκέτα/κασέτα/floppy disk και εξοργισμένος ανακάλυπτες πως ο home computer/κονσόλα σου δεν το διάβαζε! Φτου και από την αρχή!\nΜε την επάνοδο του Internet και ένα κάρο άλλων τεχνολογιών όμως, το παραπάνω πρόβλημα έχει σχεδόν εξαλειφθεί. Το digital distribution έχει καθιερωθεί για τα καλά στις ζωές μας και η επιτυχία του έχει φέρει τρομερές αλλαγές τόσο στη βιομηχανία των video games όσο και στο music/movie industry. Φυσικά, εμείς θα επικεντρωθούμε στη διανομή των games και πώς αυτή ξεκίνησε. Για να το κάνουμε αυτό, θα πάμε πίσω στο χρόνο. Το πόσο πίσω θα πάμε θα σας εκπλήξει…


Eπιχείρηση απεγκλωβισμού ορειβάτη στην Εύβοια - Αίσιο τέλος για τον 43χρονο\n16/07/2018, 10:05 6\nΟι άντρες της ορειβατικής ομάδας της 7ης ΕΜΑΚ έφτασαν στο σημείο και αφου προσέγγισαν τον τραυματισμένο ορειβάτη περίμεναν να ξημερώσει για να τον κατεβάσουν με φορείο\nΌλα ξεκίνησαν αργά το βράδυ της Κυριακής όταν συγγενείς ενός ορειβάτη ενημέρωσαν τις Αρχές ότι ο άντρας δεν έχει επιστρέψει. Η αστυνομική διεύυθυνση Εύβοιας και η πυροσβεστική υπηρεσία του νομού κινητοποιήθηκαν άμεσα. Όταν οι πυροσβέστες έφτασαν στην περιοχή της Δίρφυς, εκεί όπου ο αγνοούμενος έκανε ορειβασία, υπήρξε μαρτυρία από κτηνοτρόφο που είπε ότι άκουσε κάποιον να καλεί σε βοήθεια.\nΣύμφωνα με όσα μεταδίδουν τοπικά μέσα έπειτα από αρκετή ώρα κατάφεραν να προσεγγίσουν τον ορειβάτη, που ήταν σχεδόν στην κορυφή της Δίρφυς, ο οποίος όμως είχε κατάγματα στο πόδι και στο χέρι, με αποτέλεσμα να έχει ακινητοποιηθεί.\nΈτσι αποφάσισαν να καλέσουν την 7η ΕΜΑΚ από τη Λαμία για να μπορέσουν να μεταφέρουν τον τραυματισμένο ορειβάτη, ηλικίας 43 ετών, από την Αθήνα.\nΟι άντρες της ορειβατικής ομάδας της 7ης ΕΜΑΚ έφτασαν στο σημείο και αφου προσέγγισαν τον τραυματισμένο ορειβάτη περίμεναν να ξημερώσει για να τον κατεβάσουν με φορείο.\nΣύμφωνα με το ρεπορτάζ στο συγκεκριμένο σημείο το βουνό είναι πολύ απόκρημνο και η κατάβαση με τον τραυματία στο φορείο δύσκολη και επικίνδυνη.\nΗ επιχείρηση ξεκίνησε με το πρώτο φως της ημέρας και ολοκληρώθηκε με επιτυχία. Τον 43χρονο ορειβάτη τον παρέλαβε το ΕΚΑΒ για να τον μεταφέρει στο νοσοκομείο Χαλκίδας.\nΤέλος καλό όλα καλά. Τό πάθημα όμως νά γίνει μάθημα, γιατί τήν άλλη φορά θά περιμένεις τήν.. Μπαλατσινού νά σέ σώσει.\nΘέλουνε να ...ανεβούνε και στο ...Έβερεστ!__________Έλα μωρέ τώρα, αφού τους τα παίρνουν ΧΟΝΤΡΑ οι Νεπαλέζοι πρώτα, λέγοντας τους ότι πρέπει να μείνουν στο ΚΑΤΜΑΝΤΟΥ επί μήνες γιά να εθιστούν στις δύσκολες συνθήκες των Ιμαλαϊων, τους ...ΑΜΟΛΑΝΕ μιά ωραία μέρα στον δρόμο που πάει γιά τα ..."Ψηλάρια" και εκείνοι οι "ορειβάτες" πάνε 200 μέτρα πιό πάνω γιά ...κατούρ***μα και γυρίζουν πίσω και τους λένε οι Νεπαλέζοι, "Άξιοι"! "ελάτε τώρα να σας δώσουμε ..."ΠΙΣΤΟΠΟΙΗΤΙΚΟ" ότι τώρα έρχεστε φουριόζοι κατ΄ ευθείαν απ΄ το ...Έβερεστ"!.._________Πάει το "Δούλεμα" σύννεφο!..\nΟ κάθε σαλεμενος παίρνει τα βουνά και είναι υποχρεωμένοι όλοι οι υπόλοιποι Έλληνες να πληρώνουν τα δικά του βίτσια!!\nΟΙ ΟΡΕΙΒΑΤΕΣ ΚΙ ΑΛΛΟΙ ....ΤΟΛΜΗΡΟΙ ΝΑ ΠΛΗΡΩΝΟΥΝ ΑΠΟ ΤΗΝ ΤΣΕΠΗ ΤΟΥΣ ΤΑ ΕΞΟΔΑ ΔΙΑΣΩΣΗΣ ΤΟΥΣ ΚΙ ΑΝ ΔΕΝ ΕΙΝΑΙ ΑΣΦΑΛΙΣΜΕΝΟΙ ΚΑΙ ΤΑ ΝΟΣΗΛΙΑ ΤΟΥΣ .\nΚι εσυ με το λαθραίο αυθαιρετο δίπλα στο δάσος οταν πιάσει φωτιά να φροντισεις να καλέσεις ιδιωτική πυρόσβεση και οχι να εχεις την απαιτηση οι πυροσβεστικες αντλίες να βρεχουν το αυθαιρετό σου για να σωθεί, αφήνοντας το δασος στο ελεος της πυρκαγιας\nΝα τον αφησουν εκει!\nΙσως βαλει μυαλο! Θα του δωσουν να πληρωσει τα εξοδα της επιχειρησης?


6 διαχρονικά brands γυαλιών ηλίου που θα φοράμε για πάντα - Savoir Ville\nby Chloe Pavlidi/ Αύγουστος 3, 2020\n0 Comments/in FASHION, SHOPPING GUIDE\nΗ δύναμη των αξεσουάρ δεν πρέπει ποτέ να υποτιμάται. Το layering στα κοσμήματα, μία εντυπωσιακή τσάντα κι ένα στολισμένο hair clip μαλλιών έχουν πάντα τη δυνατότητα να δώσουν extra stylish στοιχεία σε μία εμφάνιση. Όταν σκεφτόμαστε αξεσουάρ, συχνά το μυαλό μας πηγαίνει σε κοσμήματα, μαντήλια, τσάντες ενώ ένα απλό ζευγάρι γυαλιά ηλίου παραμένει το πιο αποτελεσματικό όπλο στο οπλοστάσιο των αξεσουάρ μας.\nΦυσικά, όπως όλα τα κομψά πράγματα, τα γυαλιά ηλίου έχουν το δικό τους μερίδιο στις τάσεις της μόδας. Ποιος μπορεί να ξεχάσει τα μικροσκοπικά γυαλιά ηλίου το 2018 που μας έδειχναν όλους σαν πρωταγωνιστές του The Matrix; Εναλλακτικά, αν πας δύο ακόμα χρόνια πίσω θα θυμηθείς τα υπερμεγέθη γυαλιά σαν τα Zoebots της Rachel Zoe (σκέψου Mischa Barton, Nicole Ritchie, Paris Hilton κ.λπ.).\nΠαράλληλα με τα σχέδια που προορίζονται για πειραματισμούς υπήρχαν πάντα τα κλασικά για να μετριάσουν αυτές τις στυλιζαρισμένες εκδόσεις. Sophisticated cat eyes, retro aviators και wayfarers, με τη διαχρονικότητα που τα καθιστά επένδυση. Παρακάτω θα βρεις τα brands γυαλιών ηλίου που αξίζει να αναφέρουμε ως διαχρονικές επιλογές.\nΤο Totême μπήκε γρήγορα στις αγαπημένες μας επιλογές χάρη στις καλοφτιαγμένες, μινιμαλιστικές αλλά πολυτελείς συλλογές του. Τώρα, το brand κυκλοφόρησε γυαλιά ηλίου - μόνο δύο ζευγάρια, ένα σε μαύρο και ένα στην απόχρωση havana - που ταιριάζουν στην κλασική εκλεπτυσμένη αισθητική της εταιρείας.\nΤα ασπρόμαυρα γυαλιά ηλίου της Loewe είναι μέρος της συνεργασίας με την Paula's Ibiza. Τα έχουμε δει αρκετά συχνά φορεμένα από fashion editors και street style celebrities.\nΤα τετραγωνισμένα γυαλιά ηλίου της Celine έχουν γίνει κλασικό αξεσουάρ για όλους, από την Kim Kardashian έως την Meghan Markle. Μεγάλα αλλά όχι πολύ μεγάλα και λαμπερά τόσο για να μπορούμε να δούμε γιατί αυτά τα γυαλιά ηλίου είναι τόσο δημοφιλή.\nΤόσο κλασικά όσο η τσάντα 2,55, τα ρετρό γυαλιά ηλίου της Chanel προσθέτουν ένα στοιχείο της γοητείας του old-school Hollywood σε κάθε εμφάνιση. Φόρεσέ τα με ένα φόρεμα bardot και ένα ψάθινο καπέλο.\nΑν φτιάχναμε ένα top3 διαχρονικών γυαλιών θα ήταν μέσα. Από τον James Dean έως την Kate Middleton η εμβέλεια τους σε στυλ τα κάνει απαραίτητα.\nΑπό την εποχή του Alessandro Michele ως δημιουργικού διευθυντή στο Gucci, έχουμε δει μερικά από τα πιο τολμηρά και εντυπωσιακά γυαλιά ηλίου μέχρι σήμερα. Ωστόσο, αυτό το στυλ με μια λεπτή υπόδειξη της δεκαετίας του '70 δημιουργεί μία μοντέρνα κλασική επιλογή.\nΤα insta brands που φερνουν μαζι τους το καλοκαιρι\n10 brands μόδας που σίγουρα θα λατρέψεις αν έχεις βαρεθεί τα ίδια και τα ίδια\nΤα trends στα γυαλιά ηλίου που θα δούμε το 2019\n5 brands που θα πρέπει να θυμάσαι αν σου αρέσουν τα Zara\n4 μοντέλα με τα δικά τους brands μαγιώ\n5 ενδιαφέροντα brands με εσώρουχα για μικρό στήθος\nΑυτό το χτένισμα λειτουργεί σαν δωρεάν face...\n5 ιδέες για να φέρεις το camping στο μπαλκόνι ...


Μ.Δημητριάδης:Με νομιμότητα & χωρίς γραφειοκρατία η απασχόληση των αλλοδαπών εποχιακών εργατών γης, στην αγροτική & κτηνοτροφική απασχόληση - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΑΠΑΣΧΟΛΗΣΗ ΕΙΔΗΣΕΙΣ ΕΠΙΛΟΓΕΣ ΕΡΓΑΣΙΑ. ΕΡΓΑΤΕΣ ΓΗΣ ΣΥΡΙΖΑ Μ.Δημητριάδης:Με νομιμότητα & χωρίς γραφειοκρατία η απασχόληση των αλλοδαπών εποχιακών εργατών γης, στην αγροτική & κτηνοτροφική απασχόληση\nΜ.Δημητριάδης:Με νομιμότητα & χωρίς γραφειοκρατία η απασχόληση των αλλοδαπών εποχιακών εργατών γης, στην αγροτική & κτηνοτροφική απασχόληση\ntexnologosgeoponos.gr 6:00 μ.μ. ΑΓΡΟΤΙΚΑ ΘΕΜΑΤΑ, ΑΠΑΣΧΟΛΗΣΗ, ΕΙΔΗΣΕΙΣ, ΕΠΙΛΟΓΕΣ, ΕΡΓΑΣΙΑ., ΕΡΓΑΤΕΣ ΓΗΣ, ΣΥΡΙΖΑ\nΜε πρωτοβουλία της ηγεσίας του Υπουργείου Εργασίας, δίνεται οριστική λύση στο ζήτημα της απασχόλησης των αλλοδαπών εποχιακών εργατών γης τρίτων χωρών.\nΜετά από συστηματική και επίμονη συνεργασία μεταξύ των συναρμοδίων υπουργείων, ΥΠΕΣ , ΥΠΕΞ, ΥΠΑΑΤ και ιδιαίτερα του Υπ. Εργασίας με τους βουλευτές, Γιάννη Σηφάκη ( Πέλλα), Χρήστο Αντωνίου, Φρόσω Καρασαρλίδου( Ημαθία), Μίμη Δημητριάδη (Κοζάνη), Μπ. Σκούφα, Χαρ. Τζαμακλή (Πιερίας) και Σταύρου Αραχωβίτη ( Λακωνία), βρέθηκε η εφικτή λύση, προς όφελος, τόσο των αγροτών, όσο και του ΕΦΚΑ.\nΔρομολογήθηκε ήδη νομοθετική εξουσιοδότηση, για έκδοση Υπουργικής Απόφασης.\n- Μετά την διαδικασία της μετάκλησης, (πλέον χωρίς προκαταβολή ασφαλιστικών εισφορών και με κόστος παραβόλου 50 ευρώ ανά εργάτη γης), κάθε αγροτική εκμετάλλευση θα εκδίδει ένα βιβλίο απασχόλησης θεωρημένο από τα κατά τόπους γραφεία του ΕΦΚΑ.\n- Στο βιβλίο αυτό, θα καταγράφεται από τον ίδιο τον αγρότη, ο αριθμός των εργατών που απασχολεί ανά ημέρα απασχόλησης - αφορά στις πραγματικές ημέρες εργασίας – κατ΄ αυτό τον τρόπο καλύπτεται σε οποιονδήποτε έλεγχο για ανασφάλιστη εργασία.\n- Στο πρώτο δεκαήμερο του επόμενου μήνα, υποβάλει συγκεντρωτικά απολογισμό απασχόλησης του προηγούμενου μήνα (ΑΠΔ), και μέχρι το τέλος του μήνα (επόμενου) καταβάλλει το αντίστοιχο ποσό (αφορά στο ελάχιστο που προβλέπεται από το ν.4387/16).\n- Οι αγρότες μπορούν να απασχολούν οποιονδήποτε εργαζόμενο, Έλληνα ή αλλοδαπό, χωρίς γραφειοκρατία, δηλαδή χωρίς τη γνωστή διαδικασία των περιττών και ανεφάρμοστων συνεχών προσλήψεων – απολύσεων, από αγρότη σε αγρότη.\n- Με την υπό έκδοση Υπουργική Απόφαση, τα ημερομίσθια των εργατών γης δηλώνονται κατά τρόπο απολύτως νόμιμο στα έξοδα του αγρότη (Δαπάνες), έτσι αποδίδεται επιτέλους δικαιοσύνη στον υπολογισμό του αναλογούντος φόρου, αλλά και των αντίστοιχων εισφορών προς τον ΕΦΚΑ.\nΚλείνοντας θέλω να τονίσω, πως οι αγρότες – ιδιαίτερα οι δενδροκαλλιεργητές - έχουν απόλυτο δίκιο να διαμαρτύρονται για την αδικαιολόγητη καθυστέρηση αυτής της ρύθμισης, ωστόσο αυτό το ίδιο το κράτος το 2012 – 2013 δημιούργησε το πρόβλημα (απώλεια εσόδων αρκετών εκατομμυρίων στον ΕΦΚΑ), ήταν λοιπόν δύσκολο να αυτοαναιρεθεί!\nΜ.Δημητριάδης:Με νομιμότητα & χωρίς γραφειοκρατία η απασχόληση των αλλοδαπών εποχιακών εργατών γης, στην αγροτική & κτηνοτροφική απασχόληση Reviewed by texnologosgeoponos.gr on 6:00 μ.μ. Rating: 5\nΑΓΡΟΤΙΚΑ ΘΕΜΑΤΑ ΑΠΑΣΧΟΛΗΣΗ ΕΙΔΗΣΕΙΣ ΕΠΙΛΟΓΕΣ ΕΡΓΑΣΙΑ. ΕΡΓΑΤΕΣ ΓΗΣ ΣΥΡΙΖΑ\nΣτα μέσα Ιουλίου στη Βουλή το νομοσχέδιο για τα ΑΕΙ\nΚαμπανάκι για οικολογική καταστροφή από το Δίκτυο ...\nΑΚΚΕΛ: 37 χρόνια στο υπουργείο γεωργίας ούτε ένας ...\nΤo ΑΚΚΕΛ για την δήθεν πληρωμή της συνδεδεμένης εν...\nΕρώτηση βουλευτών για επαναλειτουργία κτηρίου της ...\nΕρώτηση Γ. Βαρεμένου για παραχώρηση ακινήτων Δημοσ...\nΜ.Δημητριάδης:Με νομιμότητα & χωρίς γραφειοκρατία ...\nΕρώτηση βουλευτών για διασύνδεση του Τμήματος Τεχ...\nΣτόχος οι υψηλές «πτήσεις» για τις ελληνικές εξαγω...\nΒραζιλία: Ανακαλύφθηκε το αρχαιότερο απολίθωμα μαν...\nΤΕΙ Θεσσαλίας: Ημερίδα για την διαχείριση της κλιμ...\nΠήγαν στην Καστοριά με άλογα από την Αλβανία για ν...\nEurostat: Γιατί οι τιμές στην Ελλάδα παραμένουν στ...\nΜε αγωγές απαντάει η ΣΕΚΑΠ στα δημοσιεύματα περί λ...\nΤορτελίνια σε σάλτσα ντομάτας με τυριά στο φούρνο\nΒ. Αποστόλου: «Αρκετά χαμηλές οι τιμές στο ροδάκινο»\nO καιρός σήμερα Κυριακή 18 Ιουνίου\nΤα πρωτοσέλιδα των εφημερίδων 18/06/17\nΠεζοπορία σήμερα στο Εθνικό Πάρκο Βόρειας Πίνδου\nΤα Ζωδια Σημερα 18/6/2017


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Πάιατ: «Πυλώνας σταθερότητας» η Ελλάδα\nΠάιατ: «Πυλώνας σταθερότητας» η Ελλάδα\n«Η Ελλάδα είναι πυλώνας σταθερότητας», τόνισε σε δηλώσεις του ο Αμερικανός Πρέσβης Τζέφρυ Πάιατ από τον Λιά Θεσπρωτίας.\n«Νομίζω ότι ο πρόεδρος Τραμπ ήταν εξαιρετικά σαφής για τις ανησυχίες μας για την Τουρκία και για τι πρέπει να γίνει. Υπάρχει ένα πολύ ισχυρό πρότυπο συντονισμού/συνεργασίας και διαλόγου ανάμεσα στις ΗΠΑ και όπως έχω πει θεωρούμε πως η Ελλάδα είναι πυλώνας σταθερότητας. Και θα το συζητήσω περαιτέρω αύριο με τους συναδέλφους μου στο υπουργείο Εξωτερικών. όταν επιστρέψω στην Αθήνα».\nΑναρτήθηκε από EFENPRESS στις 13.8.18


Bukowski, Για τη Γραφή | Bookblog | Blogs | PROSPERUS\nΗ λογοκρισία είναι το εργαλείο όσων έχουν την ανάγκη να κρύψουν πργματικότητες από τον εαυτό τους και από άλλους. Ο φόβος τους είναι μονάχα η ανικανότητά τους να αντιμετωπίσουν το πραγματικό, και δεν μπορώ να ξεσπάω την οργή μου εναντίον τους, απλώς νιώθω αυτή την απαίσια θλίψη. Κάπου, στην ανατροφή τους, θωρακίστηκαν απέναντι στα συνολικά γεγονότα της ύπαρξής μας. Διδάχτηκαν να κοιτάζουν μόνο προς έναν δρόμο ενώ υπάρχουν πολλοί δρόμοι.\nΟι γυναίκες είναι καλύτερες από εμάς. Όλες, έως την τελευταία. Δεν υπάρχει αυτό που λένε πουτάνα. Όλες τους με έχουν ληστέψει και κοπανήσει και βρίσει, και, δηλώνω, δεν υπάρχει αυτό που λέμε πουτάνα. Οι γυναίκες δεν είναι έτσι φτιαγμένες. Οι άντρες είναι. Η λέξη είναι πουταναριό. Ήμουν πουτανιάρης. Ακόμα είμαι. Αλλά ας πάμε παρακάτω.\n...είμαι στα χωρίσματα με αυτή τη γυναίκα, και τα σωθικά μου κρέμονται απέξω, όλη αυτή η φάση. Προσπαθώ να κολλήσω τα κομματάκια μου ώστε να ετοιμαστώ για τον επόμενο πόλεμο, έτσι, στο μεταξύ, το γράψιμο έχει κολλήσει με όλα τα άλλα, και δεν έχω υπερβολικό υλικό. Το πρόβλημα μου είναι ότι δε με απορρίπτουν πολύ. Σκατά, είναι απαίσιο..\n...σας έστειλα την ιστορία επειδή σκέφτηκα ότι και οι δυο σας μπορεί να καταλάβετε. Ότι και οι κανίβαλοι άνθρωποι είναι, όπως οι αράχνες είναι αράχνες. Εννοώ, ότι έχεις ανάγκη το έχεις ανάγκη, είναι φυτεμένο εκεί. Τα ήθη είναι απλώς η δημοκρατική ή φασιστική συγχώνευση των μυαλών που βλέπουν την ίδια εικόνα, φόρμουλα, κώδικα ή οτιδήποτε. Όλα είναι βασικά. Καμία διαφωνία. Οι καλοί τύποι δεν τον παίρνουν, έτσι δεν είναι;\n...Tο βασικό σφάλμα του ήταν πως παραέγραφε καλά- οι μεταξένιοι ήχοι σχεδόν έκρυβαν το νόημα, και, φυσικά, αυτό το παιχνίδι παίζουν οι περισσότεροι κωλοποιητές: θέλουν να φαίνονται πιο εμβριθείς απ ό,τι είναι, να ρίχνουν μικρά απολαυστικά λεπτοδουλεμένα βελάκια και μετά να αποσύρονται στις ασφαλείς ανέσεις τους. Η ζωή γίνεται πιο πραγματική για μένα, αλλά η ποίηση, στο μεγαλύτερο μέρος της, φαίνεται να παραμένει ίδια. Όποιο τεύχος κι αν πάρω από το Poetry του Σικάγου των τελευταίων δέκα ετών, νιώθω πως με έχουν πιάσει κορόιδο, και είναι πιθανό να μας έχουν όντως. Το πρόβλημά μας είναι ότι χάβουμε την υποτιθέμενη ανωτερότητά τους, κι έτσι ΓΙΝΟΝΤΑΙ ανώτεροι. Ωστόσο, καταλήγουν να γράφουν στο The New Yorker και να πεθαίνουν, κι εμείς καταλήγουμε να δουλεύουμε στο ανθρακωρυχεία και να πεθαίνουμε, οπότε έχει καμιά σημασία;


Ο ΑΝΤΙΣΤΡΑΤΗΓΟΣ ε.α. ΛΑΜΠΡΟΣ ΤΖΟΥΜΗΣ ΑΝΑΛΥΕΙ : Ο ΑΛΒΑΝΙΚΟΣ ΑΕΤΟΣ ΚΑΙ Η ΕΘΝΙΚΗ ΑΜΥΝΑ\nΑναρτήθηκε από Γεώργιος Παπασημάκης Ιανουαρίου 28, 2017\nΠριν λίγες μέρες δημοσιεύτηκε στα κοινωνικά δίκτυα φωτογραφία που απεικονίζει στρατιώτες να σχηματίζουν με τα χέρια τους το σήμα του αλβανικού αετού. Σύμφωνα με ανακοίνωση του ΓΕΣ, πρόκειται για νεοσύλλεκτους που παρουσιάσθηκαν την προηγούμενη εβδομάδα στο κέντρο εκπαιδεύσεως 2/39, στο Μεσολόγγι.\nΗ υπόθεση παραπέμφθηκε στον στρατιωτικό εισαγγελέα Ιωαννίνων και πιθανότατα οι κατηγορίες που έχουν να αντιμετωπίσουν είναι προσβολή στρατού, σε βαθμό πλημμελήματος, η οποία προβλέπει ποινή φυλάκισης έως 5 έτη. Μια μερίδα της κοινής γνώμης έχει την άποψη ότι η προκλητική αυτή ενέργεια των στρατιωτών είναι μια νεανική απερισκεψία. Ακόμα και αν δεχτούμε κάτι τέτοιο, που θεωρώ ότι υπάρχουν σοβαρές αμφιβολίες περί τούτου, προκύπτουν τα παρακάτω συμπεράσματα.\nΟι εν λόγω στρατιώτες προφανώς γεννήθηκαν από Αλβανούς γονείς στην Ελλάδα, μιλούν άπταιστα ελληνικά και κατέχουν την ελληνική ιθαγένεια ή υπηκοότητα γι΄ αυτό κατετάγησαν και για την εκπλήρωση της στρατιωτικής τους υποχρέωσης. Σύμφωνα με την Βικιπαιδεία ιθαγένεια ή υπηκοότητα ονομάζεται νομικά η ιδιότητα του πολίτη, για την ακρίβεια ο νομικός δεσμός του ατόμου με το κράτος στο οποίο ανήκει. Κάθε άνθρωπος αποκτά ιθαγένεια τη στιγμή που γεννιέται, κατά κανόνα την ίδια με έναν από τους γονείς του (δίκαιο του αίματος) ή υπό προϋποθέσεις του τόπου γέννησής του (δίκαιο του εδάφους).Κατά τη διάρκεια της ζωής του ενδέχεται να αποκτήσει νέα ιθαγένεια οικειοθελώς - η διαδικασία αυτή ονομάζεται πολιτογράφηση. Ενδέχεται επίσης, εάν προβεί σε πράξεις προδοσίας, να στερηθεί την ιθαγένειά του. Σε αυτήν την περίπτωση και αν δεν έχει την ιθαγένεια άλλου κράτους χαρακτηρίζεται ως ανιθαγενής.\nΚατά την άποψή μου ο σωστός όρος είναι υπηκοότητα γιατί η λέξη ιθαγένεια εμπεριέχει τη ρίζα «γένος» που είναι κάτι το εντελώς διαφορετικό. Το γένος έχει σχέση με το έθνος και αποτελεί τη μια συνιστώσα του δηλ. το όμαιμον. Για να είναι κάποιος Έλληνας το γένος θα πρέπει να έχει γεννηθεί όχι απλά στην Ελλάδα αλλά ο ένας τουλάχιστον από τους δύο γονείς του να είναι Έλληνας. Η άλλη συνιστώσα του έθνους είναι το «ομόψυχον» δηλ. η κοινή συνείδηση της καταγωγής και της ιστορίας της πατρίδας μας ή «εθνική συνείδηση».\nΗ έννοια του έθνους ξεπερνάει τα γεωγραφικά όρια του κράτους και αν εξετάσουμε τα στοιχεία της ελληνικής εθνότητας, θα διαπιστώσουμε πώς μέχρι σήμερα, τα σύνορα του ελληνικού έθνους επεκτείνονται πέρα από τα σύνορα του κράτους και περιλαμβάνει ως έννοια και την ελληνική ομογένεια, τους Έλληνες της διασποράς. Η έννοια του έθνους είναι παλαιά και συναντάται στην εποχή του Ομήρου. Ο ποιητής αναφέρει «Αχαιών Έθνος». Όπως και σήμερα προκειμένου περί του ελληνικού έθνους, στην αρχαιότητα ό όρος αυτός σήμαινε κοινή φυλετική καταγωγή και όχι πολιτική οργάνωση. Το 1415 ο Γεώργιος Γεμιστός-Πλήθων έγραψε στον αυτοκράτορα Μανουήλ : « Εσμέν γάρ ουν ως ηγείσθε τε και βασιλεύετε, Έλληνες το γένος, ως η τε φωνή και η πάτριος παιδεία μαρτυρεί». Η εθνική υπόσταση των Ελλήνων στηρίζεται σε μεγάλο βαθμό στο ιδεώδες της εθνικής συνείδησης που μαρτυρεί περί της ελληνικότητας.\nΟι στρατιώτες που προέβησαν στην ενέργεια που προαναφέρθηκε, προφανώς δεν διέθεταν ελληνικό γένος και εθνική συνείδηση. Παρ΄ όλα αυτά στις κοινωνικές τους σχέσεις και σε θέματα επαγγελματικής αποκατάστασης διατηρούν την προμετωπίδα «Έλληνας». Όταν όμως συζητηθεί, για παράδειγμα η στάση που θα τηρήσουν σε μια ενδεχόμενη μελλοντική ελληνοαλβανική κρίση, σίγουρα θα φανερώσουν αμηχανία ή υπεκφυγή.\nΚάτι τέτοιο είναι φυσικό, καθόσον οι νέοι αυτοί έχουν ως στόχο να εργαστούν στη χώρα μας και αν μπορέσουν να σταδιοδρομήσουν, πρόκειται όμως για σαφή απόδειξη μη ύπαρξης ελληνικής εθνικής συνείδησης.\nΑυτό πρέπει να επισημανθεί καθόσον πριν μερικά χρόνια καταργήθηκε το γένος ως προϋπόθεση για εισαγωγή στις στρατιωτικές σχολές και κατ΄ επέκταση για προσλήψεις στις Ένοπλες Δυνάμεις και διατηρήθηκε μόνον η υπηκοότητα/ιθαγένεια. Κατά συνέπεια αν οι στρατιώτες αυτοί ήταν καλοί μαθητές αυτή τη στιγμή μπορεί να ήταν υπαξιωματικοί ή αξιωματικοί του Ελληνικού Στρατού. Στη θέση τους όπως είναι κατανοητό θα μπορούσαν να είναι μουσουλμάνοι τουρκόφιλοι ή γενικά αλλοδαποί και νομίζω μπορεί να γίνουν αντιληπτοί από τον καθένα οι κίνδυνοι που ελλοχεύουν σε κάτι τέτοιο. Δηλαδή σε μια υποτιθέμενη σύρραξη με την Τουρκία αυτός που μάχεται στην πρώτη γραμμή δεν θα είναι σίγουρος αν ο αξιωματικός πληροφοριών της μονάδας του είναι πράκτορας της ΜΙΤ ή οποιασδήποτε άλλης μυστικής υπηρεσίας.\nΗ χώρα μας από το 1990 περίπου έχει δεχθεί στο έδαφός της εκατοντάδες χιλιάδες μετανάστες, αποφεύγοντας να θεσπίσει μέχρι και σήμερα κάποιους στοιχειώδεις κανονισμούς αποδοχής τους. Όπως γίνεται κατανοητό το πρόβλημα αυτό θα μεγαλώνει τα επόμενα χρόνια με ό,τι αυτό συνεπάγεται.\nΤέλος η ενέργεια αυτή των οπλιτών θα πρέπει να εξετασθεί αν πρόκειται για απερισκεψία ή όχι στο πλαίσιο του αναδυόμενου αλβανικού μεγαλοϊδεατισμού και διαφόρων ενεργειών που έχουν συμβεί το τελευταίο διάστημα. Πριν δύο μήνες οι ελληνικές αρχές στην Κακαβιά συνέλαβαν δύο υπαλλήλους τουαλβανικού Υπουργείου Εξωτερικών καθώς μετέφεραν στην χώρα μας προπαγανδιστικό υλικό, από βιβλία μέχρι χάρτες της Μεγάλης Αλβανίας. ΔΕΙΤΕ ΕΔΩ ΤΟΝ ΧΑΡΤΗ Σύμφωνα με όσα ανακοινώθηκαν οι δύο υπάλληλοι του αλβανικού ΥΠΕΞ, θα παρέδιδαν το έντυπο υλικό που μετέφεραν στην πρεσβεία τους στην Αθήνα, με σκοπό να διανεμηθεί σε Αλβανούς μαθητές. Αλβανοί αξιωματούχοι με συνεχείς δηλώσεις τους κάνουν λόγο ανοιχτά για τσάμικο ζήτημα και αναγνώριση υποτιθέμενης γενοκτονίας σε βάρος των Τσάμηδων, με αναφορές σε εγκλήματα κατά της ανθρωπότητας από τις ελληνικές κυβερνήσεις.\nΟ Αλβανός πρωθυπουργός, εκφραστής του αλβανικού εθνικισμού, πρόσφατα διεκδίκησε για λογαριασμό της Αλβανίας τα εύσημα σωτηρίας της Ακρόπολης και προσπάθησε να περάσει το μήνυμα ότι οι Αρβανίτες είναι μέλη της αλβανικής μειονότητας. Η συμφωνία για την ΑΟΖ που είχε υπογραφεί ανάμεσα στις δύο χώρες από το 2009 ναυάγησε κατόπιν πρωτοβουλίας του Έντι Ράμα, υποκινούμενου από την Τουρκία όπως τον κατηγόρησε δημόσια ο Σαλί Μπερίσα. Το αλβανικό καθεστώς συστηματικά παραβιάζει τα διεθνώς αναγνωρισμένα και κατοχυρωμένα ανθρώπινα δικαιώματα της ελληνικής μειονότητας στη Βόρειο Ήπειρο, με σκοπό την υλοποίηση μεθοδευμένου σχεδίου πλήρους αφανισμού των Ελλήνων Βορειοηπειρωτών, με πλήθος συνταγματικών, νομοθετικών και διοικητικών διατάξεων.\nΌλα αυτά λοιπόν πρέπει να ληφθούν υπόψη από όσους ισχυρίζονται ότι ενέργειες όπως αυτή των στρατιωτών εντάσσονται στο πλαίσιο μιας νεανικής απερισκεψίας ή αν πράγματι αποτελούν μέρος ενός γενικότερου μεθοδευμένου σχεδίου. Θα πρέπει επίσης η χώρα μας με μία σειρά ενεργειών να καταστήσει σαφές το τεράστιο κόστος για τα συμφέροντα των γειτόνων μας σε περίπτωση που συνεχίσουν τον ίδιο αδιέξοδο δρόμο των τελευταίων ετών. Όσο η εξωτερική πολιτική της χώρας μας ακολουθεί το δρόμο του κατευνασμού και της υποχωρητικότητας, ο αλβανικός εθνικισμός και μεγαλοϊδεατισμός δεν πρόκειται να υποχωρήσουν.


Την περασμένη εβδομάδα, η Realme παρουσίασε τα smartphones Realme 7 και Realme 7 Pro στην Ινδία. Σήμερα, η κινεζική εταιρεία επιβεβαίωσε ότι θα ανακοινώσει το Realme 7 και το ολοκαίνουργιο Realme 7i στις 17 Σεπτεμβρίου στην Ινδονησία. Υπάρχει μεγάλη πιθανότητα ότι το Realme 7 που έγινε επίσημο στην Ινδία να είναι η ίδια συσκευή που θα γίνει επίσημη στις 17 Σεπτεμβρίου στην Ινδονησία. Όσον αφορά στο Realme 7i, οι αφίσες που κυκλοφόρησε η εταιρεία αποκάλυψαν μερικές πληροφορίες σχετικά με το σχεδιασμό και τις κύριες προδιαγραφές του. Ο λογαριασμός στο Instagram Gadgetfight.id μοιράστηκε ένα στιγμιότυπο με διαφημιστικό υλικό της συσκευής. Η εικόνα αποκαλύπτει όλες τις κύριες προδιαγραφές του τηλεφώνου.\nΤο Realme 7i θα διαθέτει LCD οθόνη με οπή, διαγωνίου 6,5 ιντσών και ανάλυσης HD+ (720 x 1600 pixel). Όπως το Realme 7, θα υποστηρίζει ρυθμό ανανέωσης στα 90Hz. Η διαρροή αποκαλύπτει ότι το τηλέφωνο θα έρθει σε πράσινο και ανοιχτό γαλάζιο χρώματα. Η πίσω πλευρά του τηλεφώνου διαθέτει μια μονάδα κάμερας σε σχήμα ορθογωνίου στην επάνω αριστερή γωνία και σαρωτή δακτυλικών αποτυπωμάτων.\nΤο τηλέφωνο τροφοδοτείται από το Snapdragon 662 SoC των 11nm, χρονισμένο στα 2.0GHz. Το SoC αυτό συνδυάζεται με 8 GB RAM και 128 GB εσωτερική μνήμη αποθήκευσης.\nΤο επερχόμενο smartphone διαθέτει μπροστινή κάμερα ανάλυσης 16 megapixel, η οποία φιλοξενείται σε οπή που βρίσκεται στην επάνω αριστερή γωνία της οθόνης. Η διαρρύθμιση της τετραπλής πίσω κάμερας φέρει έναν κύριο αισθητήρα των 64 megapixel, έναν φακό των 8 megapixel που πιθανότατα θα είναι υπερευρυγώνιος και δύο φακούς ανάλυσης 2 megapixel που εικάζεται ότι θα είναι ένας macro και ένας αισθητήρας βάθους.\nΤο Realme 7i θα παίρνει ενέργεια από μια μπαταρία φορτίου 5.000 mAh, η οποία θα φέρει υποστήριξη για γρήγορη φόρτιση στα 18W. Συγκριτικά, το Realme 7 είναι εξοπλισμένο με τεχνολογία γρήγορης φόρτισης στα 30W. Προς το παρόν, δεν υπάρχει ακόμη καμία πληροφορία για την τιμή του.\nTags: 64MP κάμερα90Hz displayrealmeRealme 7realme 7irealme ελλαδαSnapdragon 662\nPrevious post iPhone 12: διέρρευσε το σύστημα ασύρματης φόρτισης\nΓ. Τσιρώνης, 19 Απριλίου 2022


JEMMA Press | Don't Ever Read Me\nΈμβρυα-ζόμπι, εξωγήινοι, ανάπηροι, άνθρωποι χωρίς δέρμα, λεπροί και Ναζί. Αυτό το Σαββατοκύριακο.\n29 Μαρτίου, 2012 ~ Don't Ever Read Me\t~ Σχολιάστε\nΟ άντρας στην εικόνα αριστερά είναι ένας παντοδύναμος μάγος. Τα τελευταία χρόνια χρησιμοποιεί μαύρη μαγεία για να κάνει το κόσμο να υποφέρει. Στο θεάρεστο έργο του, το οποίο περιλαμβάνει ακρωτηριασμούς νηπίων, χημικά πειράματα, δολοφονίες και δολοπλοκίες, ο Βούντου Τζο δεν είναι μόνος του: τον βοηθά ένας λόχος από έμβρυα-ζόμπι, όλα κατευθείαν από τον κάδο των τοξικών αποβλήτων μίας κλινικής εκτρώσεων στη γειτονιά.\nΤο Πτώμα: Teaser Trailer\n11 Σεπτεμβρίου, 2011 ~ Don't Ever Read Me\t~ 4 Σχόλια\nΜέσα στο μήνα κυκλοφορεί το πιο παράξενο βιβλίο. Είχα την τύχη να το διαβάσω όταν ήταν ακόμη στις διορθώσεις, πριν από περίπου τρεις μήνες.\nΔε θα το πιστέψετε, αλλά είναι αλήθεια..\n25 Ιουλίου, 2011 25 Ιουλίου, 2011 ~ Don't Ever Read Me\t~ 1 σχόλιο\n«Τα όπλα του ήταν κάτι παλιά κουζινομάχερα κι ένα τσεκούρη. Ήταν ένα αγρίμι. Ένα πραγματικό αγρίμι«.\nΜια φωτογραφία για το Λεοντόκαρδο\n30 Μαΐου, 2011 30 Μαΐου, 2011 ~ Don't Ever Read Me\t~ Σχολιάστε\nΤην περασμένη εβδομάδα βρέθηκα στην παρουσίαση του νέου βιβλίου το Ηλία Κυριαζή, Μια Καρδιά για το Λεοντόκαρδο. Το κόμικ, το οποίο είναι φωτεινό, πολύ χρωματιστό και πρωτότυπο με ένα ρετρό τρόπο, ενθουσίασε τους ειδικούς – είπα, λοιπόν, να πάω να τον δω από κοντά. Μαζί μου ήταν η φίλη μου η Λίλα, η οποία εσχάτως αποτελεί το μονοπρόσωπο φωτογραφικό μου συνεργείο. Η Λίλα τράβηξε τις παρακάτω φωτογραφίες και την ευχαριστώ πολύ!\n25 Μαΐου, 2011 25 Μαΐου, 2011 ~ Don't Ever Read Me\t~ 11 Σχόλια\nΔιάβαζα στο Lifo της περασμένης εβδομάδας μία ενδιαφέρουσα στήλη για την άνοδο και την πτώση του ελληνικού κόμικ. Στη στήλη αυτή, λοιπόν, ο Λευτέρης Σταυριανός, εκδότης της Jemma Press, υποστηρίζει ότι «Το graphic novel είναι ένας αδόκιμος όρος, που χρησιμοποιείται για να περιγράψει τον όρο κόμικ μ’ ένα πιο φανταχτερό “περιτύλιγμα”». «Κι ο όρος κόμικ», συνεχίζει ο Σταυριανός, «μπορεί να είναι αδόκιμος –όλα τα κόμικς δεν είναι κωμικά- αλλά τουλάχιστον είναι ένα όρος καθιερωμένος κι έχει διαρκέσει σχεδόν έναν αιώνα. Ευτυχώς, αυτή δεν είναι μόνο δική μου θέση αλλά και πολλών σημαντικών δημιουργών, όπως ο Neil Gaiman και ο Alan Moore». Χμμμ.\nΔιαμελισμένες γυναίκες σε ποτίστρες γουρουνιών και άλλες ανοιξιάτικες ιστορίες\n11 Μαΐου, 2011 11 Μαΐου, 2011 ~ Don't Ever Read Me\t~ 4 Σχόλια\nΤο διάβασα στο μετρό του Λονδίνου. Κάποια στιγμή κοίταξα τον εαυτό μου που καθρεφτιζόταν στο παράθυρο απέναντί μου και γέλασα. Νομίζω ποτέ δε με έχω ξαναδεί με τέτοια έκφραση φρίκης.\nΑιμομιξία, Κοπρολαγνεία & Σαδομαζοχισμός: 3 σε 1\n29 Απριλίου, 2011 5 Μαΐου, 2011 ~ Don't Ever Read Me\t~ 3 Σχόλια\nΤο να με προειδοποιήσεις ότι ένα βιβλίο «θα με σοκάρει» ισούται με το να το πάρω και να το τελειώσω εντός των επόμενων ωρών. Όταν κάποιοι φίλοι μου είπαν ότι «μπορεί να μην αντέξω να διαβάσω» το Μολυσματικό Σύνδρομο της Στοματικής Κοιλότητας & Άλλες Πειραματικές Φρικωδίες του Shintaro Kago, αυτό ήταν. Το διάβασα σε χρόνο-ρεκόρ.


Μερικά λάθος μηνύματα που περνούν τα παραμύθια στα παιδιά μας - The Mamagers.gr\nΜερικά λάθος μηνύματα που περνούν τα παραμύθια στα παιδιά μας\nTHE MAMAGERS TEAM 04 ΙΟΥΝΙΟΥ, 2017\nΟι μικρές λατρεύουν τα παραμύθια. Κάθε βράδυ, η Ιωάννα κοιμάται ενώ της διαβάζω και τις στιγμές που νομίζω ότι έχει αποκοιμηθεί, ξαφνικά μπορεί να ακούσω μια φωνούλα μέσα στο σκοτάδι «Μαμά δεν λέει έτσι, μην το αλλάζεις». Θυμάται την κάθε λέξη και την κάθε παύση… Καθώς διαφωνώ με πολλά από τα μηνύματα κάποιων παραμυθιών, αλλάζω κάποιες προτάσεις ή σβήνω κάποιες άλλες και η μικρή με ρωτάει «Γιατί μαμά εδώ έχει μουτζούρα;» «Ήταν λάθος και το έσβησα», της απαντάω εγώ.\nΤι συμβαίνει όταν οι MissΒloomers αποφασίζουν να δουλέψουν μια μέρα από το σπίτι;\nΗ επιστήμη εξηγεί γιατί οι μπαμπάδες «λιώνουν» για τις κόρες τους


Αγιος Γεώργιος Αύρας Καλαμπάκας: Η Ελλάδα δεν θα καταστραφεί. Έχει σημαία το σταυρό, πηδάλιο το Ευαγγέλιο… Ο Κύριος είναι μαζί της\nαπό το βιβλίο: «Προφητικοί Λόγοι Αφυπνίσεως για την ανόρθωση της Εκκλησίας και Κοινωνίας» (Επισκόπου Αυγουστίνου Καντιώτη)\nΈχουν κι αυτά σημασία. Μα πάνω απ’ όλα αυτά είναι η δύναμη του Θεού, που δεν αφήνει το μικρό αυτό έθνος να εξαφανιστεί.\nΕπιτρέπει εκείνος θύελλες και καταιγίδες, για να το αναδείξει, για να το αναδείξει ακόμη μια φορά και να καταισχύνει όσους μισούν την αλήθεια και το φως.\nΗ Ελλάδα δεν θα καταστραφεί. Έχει σημαία το σταυρό, πηδάλιο το Ευαγγέλιο, πυξίδα την αγνή της συνείδηση, άγκυρα την ελπίδα, πολικό αστέρα τις θυσίες των αναρίθμητων μαρτύρων, κυβερνήτη το Χριστό. Ο Κύριος είναι μαζί της. Όταν φαίνεται να καταποντίζεται, Εκείνος εκτείνει τον βραχίονα Του, τον ισχυρό και μας εμψυχώνει φωνάζοντας Έλληνες, «θαρσείτε, εγώ ειμί· μη φοβείσθε» (Ματθ. 14,27), και μας σώζει. Μας σώζει θαυματουργικά. Όλη η ιστορία του έθνους μας είναι ένα θαύμα. «Τις Θεός μέγας ως ο Θεός ημών; συ ει ο Θεός ο ποιών θαυμάσια (μόνος)»! (Ψαλμ. 76, 14-15)\nΑδελφοί! Το πλοίο της Ελλάδος εξακολουθεί να κλυδωνίζεται. Μέσα σ’ αυτό είμαστε όλοι. Τέτοιες ώρες ποιος θα μείνει αναίσθητος; Όταν το πλοίο κινδυνεύει, από τον πλοίαρχο μέχρι τον τελευταίο ναύτη όλοι αγωνίζονται για τη σωτηρία του. Όλοι ας κοπιάσουμε, ας αγρυπνήσουμε για την πατρίδα. Ταυτοχρόνως να χρησιμοποιούμε τον ασύρματο της προσευχής με το σήμα «Κύριε σώσον με!» (Ματθ. 14,30).\nΑς φωνάξουμε κ’ εμείς όπως ο Πέτρος «Κύριε, σώσε μας!», και τότε θα δούμε το θαύμα. Ο άνεμος σύντομα θα κοπάσει, τα κύματα θα σταματήσουν, η χώρα θα ειρηνεύσει, κι αδελφωμένοι κάτω απ’ τη σκιά του σταυρού θα ψάλουμε όλοι μαζί· «Άσωμεν τω Κυρίω, ενδόξως γαρ δεδόξασται…» (Εξ. 15,1 κ.ε.).\nΑναρτήθηκε από Άγιος Γεώργιος Αύρας στις 10:07:00 μ.μ.


ΜΕ ΛΙΓΗ ΖΑΧΑΡΗ ΣΟΥ ΧΑΜΟΓΕΛΩ – ΝΕΟΦΥΤΟΣ ΚΩΣΤΟΠΟΥΛΟΣ\nΜΕ ΛΙΓΗ ΖΑΧΑΡΗ ΣΟΥ ΧΑΜΟΓΕΛΩ\nΑπελευθερώθηκα και χάθηκα. Έδιωξα τα προβλήματα μου. Πέταξα στο απέραντο όπου μιλάω με τα σύννεφα. Αυτά με χαζεύουν. Άσπρα σαν την ψυχή σου, απαλά σαν τη φωνή σου. Εκεί πάνω κάρφωσα τα συναισθήματα μου με το μελαγχολικό μαχαίρι του έρωτα. Εσύ είσαι αυτός. Τα ηχοχρώματα του λόγου μου μαγνητίζονται από τις αντιδράσεις του κορμιού σου. Μακάρι ν’ άκουγα τα χτυποκάρδια σου με μια αγκαλιά. Είσαι συγκλονιστική. Εκεί που δεν το ‘ξερα, ξαφνικά έκρυβες εσύ μια γλυκιά χαρά που γαργαλά την αγωνία μακριά σου. Που νανουρίζει τα μάτια όταν τα χιλιόμετρα και τα μίλια χωρίζουν τα δικά μας χείλια. Τότε είναι που σβήνω τα όνειρα μου στην άμμο και τα ποτίζω με ζαχαρένια δάκρυα ελπίζοντας να τα γλυκάνει. Μα ο Θεός είναι μεγάλος και πάντα με ακούει, γι’ αυτό και βγαίνεις εσύ σαν μεταμεσονύχτιος ήλιος στολίζοντας με φως τα βήματα μου.\nΣε έψαχνα στον ουρανό, στον γαλαξία, πίσω μου. Μα εμφανίστηκες άθελα σου. Τελικά ήσουν μπροστά μου και δε σε έβλεπα ο τυφλός. Τώρα όμως γεύομαι κάθε δευτερόλεπτο την ύπαρξη σου στη ζωή μου. Η πιο ωραία γεύση, καλύτερη και από σοκολάτα. Αποσυντόνισες τα διλήμματα μου και με άφησες εκτεθημένο στην μαγεία σου. Μου κάνει νόημα το σύμπαν σου κι εγώ τολμώ να ρισκάρω και σ’ ακολουθώ. Θα ‘μουν βλάκας να σ’ άφηνα. Θα σ’ ακολουθώ μέχρι το τέλος, μέχρι να φτάσει στο τέλος το ταξίδι σου στον αστερισμό μου. Μη φύγεις ποτέ, σε παρακαλώ.\nΦτιάχνεις χαμόγελα στο πρόσωπο μου, παίζοντας απλά με το αεράκι που γίνεται καραμέλα στα χέρια σου. Και τώρα που το σκέφτομαι, διαπιστώνω πως οι στιγμές μακριά σου ξεχείλησαν. Πρέπει να σε δω για να ξαναφορτίσω τις μπαταρίες μου. Να σε δω να με κοιτάς και να παραλύσω όπως κάθε φορά μπροστά στα παιδικά σου μάτια. Θέλω να μου χαρίσεις τις ανέμελες σου ελπίδες να τις κάνω παραμύθι, μ’ εσένα και μένα σε πρωταγωνιστικούς ρόλους. Σε θέση μάχης για ενα αγώνα πάθους. Ο πόθος θα είναι η αιτία. Απλά μέχρι τότε, κράτα ένα ψέμα, αυτό το κρυφό ανάμεσα μας, μέχρι να γίνει αλήθεια.\nΝα ξέρεις όμως μπορεί να είναι εικοσιτέσσερα τα γράμματα, αλλά εγώ συνέχεια διψώ να σε κοιτώ κατάματα. Δίπλα στην ανάσα σου το βλέμμα μου σιωπά. Γιατί αντιστέκεται στη «φασαρία» που κάνουν τα δικά σου βλέφαρα όταν ανοιγοκλείνουν. Συνυπάρχει το «είναι» σου με το δικό μου για ένα λόγο: Να κάνουν τέλειο το τίποτα, και έγχρωμο το μαύρο. Το ξέρεις κι εσύ εξάλλου, φαίνεται! Ή έστω το νιώθεις, γιατί έμαθες να μην αμφισβητείς το ένστικτο σου.\nΤο «θράσος» σου να υπάρχεις ξεγυμνώνει, ευτυχώς, την ευχή. Την ευχή του ασυναγώνιστου οδηγητή της καρδιάς, τον σκοπό. Τον σκοπό που ακολουθεί την ανάγκη. Την ανάγκη που με γεμίζει, να σε νοιάζομαι. Να νοιάζομαι για την αθωότητα σου που ευωδιάζει αισιόδοξα τις αυριανές εποχές δίπλα σου…\nOlder Post ΣΑΝ ΠΑΙΔΙΚΕΣ ΑΝΑΣΕΣ ΠΟΥ ΚΟΛΥΜΠΟΥΝ\nNewer Post ΒΑΡΙΕΜΑΙ


Cyprus Critic: Οι σωστοί χριστιανοί\nΟι σωστοί χριστιανοί\nΑυτοί οι ίδιοι που θα έπρεπε να τρέχουν να αντιμετωπίσουν αυτά:\nΔιοργανώνουν και ασχολούνται με αυτό:\nΚαι όχι ορθόδοξοι χριστιανοί. Η παιδεραστία δεν είναι πρόβλημα (αποκλειστικά) της καθολικής εκκλησίας. Είναι πρόβλημα της εκκλησίας γενικότερα.\nΑναρτήθηκε από CRITIC στις 6:22 μ.μ.\ndrakouna 20 Μαΐου 2014 - 10:09 π.μ.\nΟ Παναγιώτης Τελεβάντος εν τζείνος ο psycho που έκαμνε θρησκευτικά ένα φεγγάρι στο ES?


Τριήμερες αποδράσεις | AVsite\nΤο καταπληκτικό με τούτο το φόρουμ είναι ότι έχει μέλη σε όλη την Ελλάδα.\nΗ σκέψη που με οδήγησε να ανοίξω αυτό το thread, είναι ότι η χώρα μας είναι αρκετά μεγάλη ώστε να σου προσφέρει τεράστια ποικιλία με εναλλακτικές προτάσεις για μικρές αποδράσεις, αλλά και αρκετά μικρή ώστε αυτές να είναι εύκολα προσβάσιμες, ακόμα και για τριήμερα, οδικώς, αεροπορικώς ή ακτοπλοϊκώς.\nΔυστυχώς στην περίπτωσή μου, το φετινό καλοκαίρι δεν προβλέπονται πολυήμερες διακοπές. Έτσι ο μόνος τρόπος να αναπληρωθούν κάπως, είναι κάποιο ή κάποια τριήμερα. Φαντάζομαι ότι αρκετοί ακόμα από εμάς σχεδιάζουν κάποια στιγμή τέτοιες μικρής διάρκειας αποδράσεις στη διάρκεια του χρόνου.\nΈτσι είναι ευκαιρία να μοιραστούμε, είτε από εμπειρίες, είτε από εντοπιότητα, όσα έχουν να μας προσφέρουν διάφορες περιοχές της Ελλάδας. Από μικρές εκδρομές, αξιοθέατα, καταλύματα, ταβερνάκια, εστιατόρια ή μπαράκια, ας μοιραστούμε τις εμπειρίες μας ή όσα γνωρίζουμε από τον τόπο διαμονής ή καταγωγής μας.\nΘα πρότεινα αυτό το θέμα να ξεκινήσει από ερωτήσεις κάποιων που έχουν πρόθεση να κάνουν αυτές τις εκδρομές και ζητούν τη βοήθεια των μελών του φόρουμ.\nLast edited: 7 Ιουλίου 2018\nReactions: Knight, Mr Spock, S2000 and 5 others\nΑς ξεκινήσω λοιπόν πρώτος.\nΤριήμερο, ίσως (αλλά μάλλον απίθανο) και τετραήμερο στη Θράκη 27, 28 και 29 Ιουλίου. Υπάρχει μικρή πιθανότητα να μοιράσουμε λίγο την απόσταση ταξιδεύοντας μέχρι τη Θεσσαλονίκη το βράδυ της Πέμπτης 26 Ιουλίου.\nΘα ήθελα λοιπόν τις πληροφορίες από τις ταξιδιωτικές σας εμπειρίες στην περιοχή.\nΠοια πόλη να χρησιμοποιήσουμε για ορμητήριο; Καβάλα, Ξάνθη, Αλεξανδρούπολη;\nΠέρα από τις πασίγνωστες κρυσταλλιέρες της περιοχής και τα περίφημα σεμέν, τι άλλο υπάρχει να δεις;\nΓια μπανάκι παίζει τίποτα καλό;\nReactions: Knight, iason, daharis666 and 1 other person\nΚάτι που παρέλειψα να αναφέρω: εξυπακούεται ότι περιμένουμε όλοι άφθονο φωτογραφικό υλικό από τις εκδρομές, τα μέρη που πήγαμε, τα μέρη που μείναμε, τα μέρη που φάγαμε ή ήπιαμε.\nReactions: Knight, daharis666 and xfader\n@daharis666 ακούει ή κάνει τον κινέζο;\n@Zizik εσύ που είχες πάει πρόσφατα, για πες...\nΔεν περνάς από δω καμιά βόλτα;\nΠου ξέρεις, όλο και κάτι μπορεί να βρεθεί.\nΑν είναι και βραδάκι ακόμη καλύτερα.\nReactions: Knight, daharis666 and rose.athens\nΑν τα καταφέρω να φύγουμε Πέμπτη, τότε το βράδυ τα λέμε στη Θεσσαλονίκη.\nΩραία! Θα ετοιμάσω τα σπαράγγια και τα μπρόκολα με αγκινάρες.\nΑλα κρεμ !!!!\nReactions: Knight, iason, xfader and 2 others\nΜε την τεράστια γνώση 2 ημερών;\nReactions: Knight, rose.athens, xfader and 1 other person\nΑλήθεια, Γιάννη έχετε πάει ποτέ στο 2ο πόδι της Χαλκιδικής στην Σιθωνία;\nΣτην Βουρβουρού μπορείς να ενοικιάσεις ένα σκάφος και να γυρίσεις πλέοντας όλη την περιοχή που είναι από τις καλύτερες που έχεις δει.\nΈχουν και σκάφη που δεν απαιτούν δίπλωμα και δεν κοστίζουν και πολύ.\nΚάποιες παραλίες θεωρούνται από τις καλύτερες σε όλη την Ελλάδα και είναι πάντα καθαρά και ζεστά τα νερά.\nΚαι στα νησιά έχει ωραίες παραλίες αλλά με παγωμένα νερά.\nΣτο βίντεο που ανέβασε ο Dream swim φαίνονται απαράδεκτες παραβάσεις του ναυτικού κανονισμού με τα σκάφη.\nΑλλά αυτό δεν αλλάζει την ουσία.\nReactions: christos77, Knight, xfader and 1 other person\nΑκούει καλέ! ακούει!! έχει και παιδί το 666 !!\nγια να πω πρέπει να ξέρω για αρχή...θα έρθεις με σύζυγο ή με\nντόπιος θεωρείσαι καλέ!\nReactions: Knight, rose.athens, stathis and 2 others\nΈχω να επισκεφτώ αρκετά χρόνια τα μέρη αυτά, από τότε που έπαιζα στις συναυλίες του Άρδα, στο τριεθνές, και το συνδύαζα με τουρισμό σε όλο το μήκος μετά τη Θεσσαλονίκη.\nΤώρα, το τι είναι ωραίο είναι υποκειμενικό. Εγώ θα ξεκινούσα από Καβάλα και Θάσο.\nΟι φυσικές ομορφιές είναι άφθονες, το ίδιο και οι παραλίες. Το φαγητό ποικίλει αναλόγως γούστου και έρευνας. Στα γλυκά η ικανοποίηση είναι δεδομένη.\nΕγώ πάντως στη θέση σου, για τόσο λίγες μέρες, θα πήγαινα σε ένα καλό all inclusive κοντά στην Αττική και θα άραζα.\nReactions: Knight, Tidal, tanto and 3 others\nΤριήμερες αποδράσεις ίσον ένα μπάνιο μέσα στο αμάξι ,ένα εκεί που θα φτάσεις/πάς και ένα της επιστροφής.\nΚάτσε μέσα εφοδιάσου κατάλληλα να δείς όσες ταινίες δεν είδες και το βράδυ πήγαινε στα village.\nReactions: Knight, Dimifoot, xfader and 1 other person\nΔεν μπορεί, κάπου θα πήγες που να σου άρεσε...\nΧαλκιδική έχω πάει τρεις φορές. Τώρα θα ήθελα να δω κάτι διαφορετικό. Ο προορισμός είναι καθορισμένος.\nReactions: Knight and daharis666\nΘάσο έχω πάει. Για πες για Καβάλα...\nΘα πάω 8 μέρες σε all inclusive τον Αύγουστο, όχι στην Αττική. Σκοπός του τριήμερου είναι η εκδρομή και να δούμε όσο περισσότερα πράγματα μπορούμε.\nΈχω κάνει σε 10 ημέρες από Πάτρα-Ανκόνα με πλοίο και μετά Μόναχο, Βερολίνο, Βιέννη, Βενετία οδικώς, και πίσω, σε ένα από τα καλύτερα ταξίδια που έχω κάνει ποτέ. Με το κατάλληλο αυτοκίνητο βγαίνεις ξεκούραστος και ατσαλάκωτος μετά από 8 ώρες συνεχούς οδήγησης.\nΕξ άλλου είναι κάτι που με διασκεδάζει.\nΠεριμένω πότε θα βρω την ευκαιρία για δύο ταξίδια με αυτοκίνητο:\nμέσω Ιταλίας, Γαλλίας στη Σκωτία\nΙταλική και Γαλλική Ριβιέρα μέχρι Λισαβώνα\nReactions: Knight, Dimifoot, MaxHeadroom and 3 others\nΜε την κυρά.\nReactions: christos77, Knight, stathis and 1 other person\nδεν σε ακούω ενθουσιασμένο..\nούτε φατσούλα ούτε τίποτα\nReactions: Knight, Zizik, iason and 2 others\nΕκεί θα στείλω τον @spylab\nReactions: christos77, Knight and daharis666\nΈχω να επισκεφτώ αρκετά χρόνια τα μέρη αυτά, από τότε που έπαιζα στις συναυλίες του Άρδα, στο τριεθνές,...\nγια πες...για πες...?\nποιες χρονιές καλέ? ποια μπάντα?\nείσαι της διαδρομής...οπότε\nθα σου κάνω ένα πλαν με φωτό μέχρι αύριο για να πάρεις μια ιδέα τι θα σου άρεσε...\nαν είχες 2 μέρες ακόμα θα ήταν καλό να πας Σαμοθράκη...απλά δεν ξέρω πότε θα γυρνούσες\nτην Κυριακή έχω και γάμο...να σε μπάσω να δεις Νοτιομακεδονιτικοθρακιώτικο γλέντι?\nή θα στείλεις τον xfader ?\nReactions: Knight and rose.athens


Ναι, βάζουμε Chia σπόρους στο νερό της καρύδας μας, και έτσι πρέπει να - ΖΩΗ - 2021\nΝαι, δεν πιστεύαμε ότι το νερό καρύδας θα μπορούσε να είναι πιο αναζωογονητικό. Αλλά τότε χτυπήσαμε με αυτή τη δημιουργία και η ζωή ήταν καλύτερη από τότε.\nΑπό μόνη της, το νερό καρύδας είναι σαν το αθλητικό ποτό της φύσης. Έρευνες έχουν δείξει ότι επειδή έχει τόνους ηλεκτρολυτών όπως το κάλιο και το μαγνήσιο, είναι εξίσου ευεργετικό με αυτά τα ποτά νέον.\nΣτη συνέχεια, έχετε σπόρους chia, ένα άλλο από τα αριστουργήματα της φύσης. Αυτοί οι μικροί σπόροι είναι μια εξαιρετική πηγή ινών, πρωτεϊνών και αντιοξειδωτικών και έχουν αποδειχθεί ότι μειώνουν τη φλεγμονή, σταθεροποιούν τα επίπεδα σακχάρου στο αίμα και μειώνουν την αρτηριακή πίεση.\nChia παροχές νερού καρύδας\nκαλή πηγή ινών, βιταμίνης C και σημαντικών ορυκτών\nσούπερ ενυδάτωση, πυκνό ηλεκτρολύτη\nΑυτός ο τονωτικός ύδωρ chia καρύδας περιέχει ίνες, πρωτεΐνες, βιταμίνη C, μερικά σημαντικά μεταλλικά στοιχεία και αντιοξειδωτικά, γι 'αυτό είναι μια εξαιρετική επιλογή μετά την προπόνηση.\nΓια να γλυκάνετε τη συμφωνία, η τακτική κατανάλωση νερού καρύδας μπορεί να μειώσει την αρτηριακή πίεση και έχει αποδειχθεί ότι βοηθά στην αποτροπή πέτρων στους νεφρούς σε αρουραίους.\nΑυτό το νερό chia καρύδας είναι ένας νέος, νόστιμος τρόπος να απολαύσετε τα ενυδατικά οφέλη του νερού καρύδας και των θρεπτικών ουσιών των σπόρων chia.\nChia Water Coconut\n1½ φλιτζάνια νερό καρύδας\nΠίεση φρέσκου χυμού λεμονιού ή ασβέστου\n1 κουταλάκι του γλυκού αγαπά (προαιρετικά)\nΣυνδυάστε όλα τα συστατικά σε ένα ποτήρι και αφήστε να καθίσετε για τουλάχιστον 10 λεπτά για να αφήσετε τους σπόρους chia να επεκταθούν. Ανακατέψτε καλά για να συνδυάσετε.\nΑυτό είναι πόσο θα θέλετε να πίνετε!\nΑν πίνετε αυτό για επανυδάτωση, τα αποτελέσματα θα συμβούν εντός 20-40 λεπτών από την κατανάλωση 33 γραμμάρια (2,2 κουταλάκια σόδας) σπόρων τσιά και 300 γραμμάρια (1½ φλυτζάνια) νερού καρύδας. Αν έχετε ανησυχίες για την υγεία όπως τα υψηλά επίπεδα σακχάρου στο αίμα, η φλεγμονή και η υψηλή αρτηριακή πίεση, η παράλειψη της αγαύης και η κατανάλωση αυτής της ποσότητας μία φορά την ημέρα για 8-12 εβδομάδες μπορεί να βελτιώσουν τα συμπτώματά σας.\nΤόσο το νερό καρύδας όσο και οι σπόροι τσιά είναι γενικά ασφαλείς για κατανάλωση. Αλλά, όπως και με οποιοδήποτε φαγητό ή ποτό, η κατανάλωση πάρα πολύ νερού chia καρύδας θα μπορούσε να οδηγήσει σε ένα στομαχικό διαταραχή.\nCopyright 2021 \_ Συμβουλές για όλες τις περιπτώσεις - για την ομορφιά, την υγεία και τη ζωή \_ Chia σπόροι στο νερό καρύδας σας; Ιδιοφυία!


«Κλινικές μελέτες: Η ανεκμετάλλευτη ευκαιρία για την Ελλάδα» - Ιατρικές Εξελίξεις-Ιατρικά Νέα και Φαρμακευτικά Νέα-Ιατρικά Συνέδρια\nΔευτέρα, 03 Δεκεμβρίου 2018 11:12\n«Κλινικές μελέτες: Η ανεκμετάλλευτη ευκαιρία για την Ελλάδα»\nΗ ETHOS EVENTS σε συνεργασία με το περιοδικό για την πολιτική υγείας και φαρμάκου Pharma & Health Business, το portal virus.com.gr και το οικονομικό & επιχειρηματικό portal banks.com.gr διοργανώνουν το 7th Clinical Research Conference (http://www.clinical.ethosevents.eu/, #crc18), την Τετάρτη 12 Δεκεμβρίου 2018 στο Athenaeum InterContinental.\nΑνεκμετάλλευτη παραμένει για την Ελλάδα η ευκαιρία, που προσφέρουν οι κλινικές μελέτες, με συνέπεια να περιορίζεται σημαντικά η δωρεάν πρόσβαση των Ελλήνων ασθενών σε νέες, καινοτόμες θεραπείες.\nΤα τελευταία δύο χρόνια, καταγράφεται μεγάλη μείωση στους πόρους, που απορροφά η Ελλάδα, για τη διεξαγωγή κλινικών μελετών, που αφορούν νέες υπό ανάπτυξη φαρμακευτικές θεραπείες. Η χώρα μας απορροφά πλέον μόνο 40 εκατ. ευρώ, ενώ μέχρι πρότινος το ποσό ήταν περίπου διπλάσιο!\nΑκόμη, έχουμε σημαντική μείωση και στον αριθμό των εγκρίσεων νέων μελετών. Το 2017 εγκρίθηκαν μόνο 136 νέες μελέτες, έναντι 164 μελετών το 2016 και 204 μελετών το 2015. Δηλαδή, μέσα σε 3 χρόνια, υπήρξε μείωση κατά το ένα τρίτο!\nΠαρ’ όλα αυτά, η Ελλάδα εξακολουθεί να διαθέτει τη δυνατότητα να προσελκύσει πόρους έως και 250 εκατ. ευρώ το χρόνο. Αρκεί προφανώς η Πολιτεία να προχωρήσει στις αναγκαίες διαρθρωτικές μεταρρυθμίσεις στον τομέα του φαρμάκου, στον εκσυγχρονισμό του θεσμικού πλαισίου και στην πάταξη της γραφειοκρατίας.\nΣτόχος λοιπόν του 7th Clinical Research Conference είναι να αναδείξει το γεγονός ότι οι κλινικές μελέτες παραμένουν ανεκμετάλλευτη ευκαιρία για τη χώρα.\nYπό το πρίσμα αυτό, το συνέδριο θα ασχοληθεί με τα παρακάτω κύρια θέματα:\nΑξιοποίηση νέων τεχνολογιών και Big Data στο σχεδιασμό και στην υλοποίηση κλινικών μελετών\nΗ σημασία των κλινικών μελετών στην Αξιολόγηση Τεχνολογιών Υγείας


Δεν πέρασε ο νόμος για γράμματα στις πινακίδες αυτοκινήτων | Dialogos\nΔεν πέρασε ο νόμος για γράμματα στις πινακίδες αυτοκινήτων\nOct 13, 2017 - 12:20 pm\nΑΚΕΛ: Ένας αρχοντοχωριατισμός που εξυπηρετεί τη ματαιοδοξία κάποιων\nΜετά από πολύωρη συζήτηση η Βουλή των αντιπροσώπων καταψήφισε τελικά το νομοσχέδιο που θα επέτρεπε να αγοράζονται πινακίδες με γράμματα είτε του Ελληνικού είτε του Αγγλικού αλφαβήτου.\nΥπέρ του νομοσχεδίου ψήφισαν 23 παρόντες βουλευτές του ΔΗΣΥ του ΔΗΚΟ και της Αλληλεγγύης και εναντίον 25 βουλευτές των υπόλοιπων κομμάτων.\nΣημειώνεται ότι εάν το νομοσχέδιο περνούσε θα επιτρεπόταν η δημοπράτηση ιδιωτικών αριθμών αυτοκινήτων με συνδυασμό γραμμάτων και αριθμών για χρήση σε προσωπική πινακίδα. Στο νομοσχέδιο προβλεπόταν ακόμα η αλλαγή του χρώματος των πινακίδων οχημάτων ενοικιάσεως (Ζ) από κόκκινο σε άσπρο, κάτι που θα ισχύει μόνο για συμβάσεις εκμίσθωσης με διάρκεια άνω των 6 μηνών.\nΑιτιολογώντας την αρνητική ψήφο του ΑΚΕΛ, ο κοινοβουλευτικός εκπρόσωπος του κόμματος, Γιώργος Λουκαΐδης υπέδειξε ότι το νομοσχέδιο δεν θα ικανοποιήσει τίποτε άλλο από τον αρχοντοχωριατισμό και την ματαιοδοξία κάποιων. Έκανε ακόμα λόγο για διευθυντές εταιρειών που δεν θα θέλουν να φαίνεται ότι οι λιμουζίνες που κρατούν είναι δικές τους και να φαίνεται ότι είναι ενοικιαζόμενες.\nΑπό τη στιγμή που θα επιτραπεί να αλλάζει το χρώμα δεν θα μπορεί η Αστυνομία να κάνει έλεγχο, σημείωσε, ενώ ανέφερε ότι υπάρχει και ζήτημα ασφάλειας σε ότι αφορά τους τουρίστες τους οποίους προσέχουν οι οδηγοί όταν βλέπουν ταμπέλες χρώματος κόκκινου.\nΟ πρόεδρος του ΔΗΣΥ, Αβέρωφ Νεοφύτου, ανέφερε ότι λόγω λάθος αντιλήψεων «πάμε κάτι εκσυγχρονιστικό να το σκοτώσουμε». «Είμαστε από τις τελευταίες χώρες στο σύγχρονο κόσμο που αγοράζει κάποιος αυτοκίνητο», σημείωσε και πρόσθεσε ότι θα βοηθηθεί ο τομέας αυτός εάν ψηφιζόταν το νομοσχέδιο.\nΟ βουλευτής της ΕΔΕΚ, Ηλίας Μυριάνθους, σημείωσε ότι δυστυχώς «προσπαθούμε να μιμηθούμε ένα ξενόφερτο έθιμο. Θεωρούμε ότι είναι αντίθετο προς την δική μας κουλτούρα», κατέληξε.\nΣημειώνεται ότι είχαν εγκριθεί τροπολογίες των Οικολόγων που δεν τίθενται σε ισχύ, καθότι καταψηφίστηκε το νομοσχέδιο.\nΣε εμπρησμό οφείλεται η φωτιά σε όχημα στην Πάφο\nΨήφισμα για κατάργηση των εγγυήσεων ενέκρινε η Βουλή


Τζένκινς: «Δεν πηγαίνω στον Ολυμπιακό ως σούπερ σταρ» – RedNews – Τα ερυθρόλευκα νέα\nΤζένκινς: «Δεν πηγαίνω στον Ολυμπιακό ως σούπερ σταρ»\nΟ Τσαρλς Τζένκινς είναι ένα από τα καλοκαιρινά αποκτήματα του Ολυμπιακού, με τον Αμερικανό γκαρντ να μιλά στην ιστοσελίδα “Novosti” για το νέο κεφάλαιο της καριέρας του, δηλώνοντας πως στοχεύει να κατακτήσει τρόπαια με τους Πειραιώτες.\nΑρχικά ο Τζένκινς δήλωσε ότι “Δεν θα χρειαστεί να συνηθίσω τα νέα χρώματα” και συνέχισε λέγοντας ότι: “Γύρισα με το σκεπτικό να κατακτήσω τρόπαια. Ήθελα να συνεχίσουμε από εκεί που σταματήσαμε στην προηγούμενη θητεία μου, αλλά καταλάβαινα ότι χωρίς τον Ντέγιαν Ράντονιτς και πολλούς από τους παίκτες εκείνης της ομάδας, τα πράγματα ήταν διαφορετικά. Οι προπονητές δεν με ήξεραν τόσο καλά, δεν έδειξα κι εγώ καλή εικόνα στο γήπεδο. Κατάλαβα ότι είχε έρθει η ώρα για μια αλλαγή για μένα. Θα ξαναπαίξω για τον Γιώργο Μπαρτζώκα. Με ξέρει πολύ καλά, ξέρει τι μπορεί να περιμένει από μένα. Η δουλειά μου θα είναι να μαρκάρω τους καλύτερους παίκτες των αντιπάλων, θα πάρω λεπτά συμμετοχής και την ευκαιρία να εξιλεωθώ. Σκέφτομαι ότι ίσως δεν έχω ποτέ ξανά το δέσιμο που είχα με τους οπαδούς του Ερυθρού Αστέρα, αλλά πήρα μια καθαρά επαγγελματική απόφαση.\nΤο μεγαλύτερο κίνητρό μου είναι η κατάκτηση της EuroLeague, να τα καταφέρω μέχρι να αποσυρθώ. Το λέω για μένα αυτό, χωρίς να προσθέτω έξτρα πίεση στον Ολυμπιακό. Τα τρόπαια είναι κάτι που κυνηγώ και ξέρω ότι όλοι αυτά θέλουν. Κανείς δεν βγαίνει στο γήπεδο για να παίξει απλά, αλλά για να κερδίσει. Μπορώ να υποσχεθώ στον κόσμο ότι θα είμαι κάποιος που θα παλεύει μέχρι το τελευταίο δευτερόλεπτο και θα κάνει τα πάντα γι αυτό. Δεν πηγαίνω στον Ολυμπιακό ως σούπερ σταρ, αλλά ως το κομμάτι ενός παζλ, που περιλαμβάνει παίκτες όπως ο Κώστας Παπανικολάου και ο Βασίλης Σπανούλης, που θα έχουν περισσότερη ώρα ξεκούρασης, με σκοπό να χρησιμοποιήσουν τα “όπλα” τους. Επίσης, έσβησα όλους τους λογαριασμούς που είχα στα social media, προκειμένου να μην χάνω χρόνο, διαβάζοντας τα σχόλια. Η προσοχή μου είναι στραμμένη αποκλειστικά στο γήπεδο και στη δουλειά μου. Η Ελλάδα είναι μια σπουδαία χώρα, θέλω να αποδείξω ποιος είμαι και να μείνω λίγο παραπάνω”.\nΖέρβας: «Ο Σλούκας έκανε πράξη την υπόσχεσή του»


"ΜΑΥΡΗ ΘΥΕΛΛΑ": Μόνο νίκη με Ζάκυνθο - NOTOSPORT\nΤο ματς θα ξεκινήσει νωρίτερα από τα υπόλοιπα του ομίλου, στις 2 μ.μ. με την Καλαμάτα να στοχεύει μόνο σε νίκη καθώς βρίσκεται ήδη στο -6 από την κορυφή και δεν έχει το παραμικρό περιθώριο για βαθμολογική απώλεια.\nΗ αναστάτωση που υπήρξε μετά την ισοπαλία στην Πύλο και κάποιες δηλώσεις του Ζαλίκα που ακολούθησαν, ανήκουν στο παρελθόν με την ηρεμία να έχει επιστρέψει στο “μελανόλευκο” στρατόπεδο. Απαντες λοιπόν ευελπιστούν ότι η ομάδα θα δείξει το καλό της πρόσωπο στο σημερινό ματς και θα πάρει το τρίποντο απέναντι σε μια επικίνδυνη ομάδα που πάντως θέλει ιδιαίτερη προσοχή. Οι Μεσσήνιοι μάλιστα είδαν προχθές και σε βίντεο την ομάδα της Ζακύνθου, ενώ ο προπονητής της “Μαύρης Θύελλας” Νίκος Ζαλίκας τόνισε: “Κοιτάζουμε με πολύ σοβαρότητα και αυτό το ματς, όπως άλλωστε όλα και πάμε να κάνουμε ένα καλό ματς για να πάρουμε τους τρεις βαθμούς”.\nΗ Καλαμάτα άλλωστε στο γήπεδο της μετρά ήδη δύο νίκες σε δύο ματς στο πρωτάθλημα και παρουσιάζεται σαφώς καλύτερη από ότι εκτός έδρας. Παράλληλα είναι αξιοσημείωτο ότι είναι η μόνη ομάδα που διατηρεί ακόμη ανέπαφη την εστία της σε όλη την Γ’ εθνική. Επιθετικά βέβαια υπάρχει μια δυσκολία για αυτό και οι Μεσσήνιοι θα ψάξουν το γρήγορο γκολ που θα κάνει πιο εύκολα τα πράγματα για την συνέχεια.\nΑγωνιστικά, η Καλαμάτα θα παραταχθεί χωρίς τους Παπουτσογιαννόπουλο, Σαραντόπουλο και Μερκούρη που είναι τραυματίες.\nΤα εισιτήρια του αγώνα θα πωλούνται από τα εκδοτήρια του γηπέδου του Μεσσηνιακού. Για την δυτική εξέδρα (πίσω από το τέρμα) θα κοστίζουν 5 ευρώ, ενώ για την νότια εξέδρα θα κοστίζουν 10 ευρώ για την θύρα των επισήμων και 7 ευρώ για τις υπόλοιπες θέσεις.\nΠερισσότερα σε αυτή την κατηγορία: « Β’ ΤΟΠΙΚΗ: Να μείνουν στην κορυφή θέλουν Καλό Νερό και Θύελλα Χαρακοπιού ΤΣΙΚΛΗΤΗΡΑΣ ΠΥΛΟΥ: Μονόδρομος το διπλό στο Λεωνίδιο »


“Πράσινο” Γερουλάνου στον Πρίγκιπα | Αθλητικά - Ειδήσεις NewsIt.gr\nΤελευταία ενημέρωση: 18.10.2011 | 16:10\nΠρώτη δημοσίευση: 18.10.2011 | 10:28 Ο Υπουργός Πολιτισμού και Τουρισμού προανήγγειλε την αλλαγή του νόμου που απαγορεύει σε ξένους υπηκόους να έχουν στην ιδιοκτησία τους ελληνικές ΠΑΕ, ανοίγοντας τον δρόμο για την μεταβίβαση του Παναθηναϊκού στον Πρίγκιπα Σουλτάν Αλ Σαούντ.\nΑναλυτικά όσα είπε ο Παύλος Γερουλάνος στην εκπομπή “Δίκη” στον ΣΚΑΪ: «Θα υπάρξει αλλαγή στο νομοσχέδιο. Ο νόμος αυτός γράφτηκε για μια άλλη εποχή. Πρέπει να έχουν κάποια υπόσταση αυτοί οι επιχειρηματίες που προέρχονται από το εξωτερικό. Δεν πρέπει να είναι εθνικά τα κριτήρια, αλλά κριτήρια φερεγγυότητας. Να λειτουργούν, δηλαδή, στο πλαίσιο που ορίζει η πολιτεία. Στο αγγλικό ποδόσφαιρο για παράδειγμα, έχουν μπει Ρώσοι που μπορεί να μην πλούτισαν με το ευαγγέλιο στο χέρι, αλλά λειτουργούν όπως επιβάλει η αγγλική πολιτεία, γιατί υπάρχουν κανόνες». Για τα μέχρι στιγμής αποτελέσματα της αθλητικής και της ποινικής δικαιοσύνης: Αθλητική και ποινική δικαιοσύνη είναι ανεξάρτητοι χώροι. Η πολιτεία δεν βάζει κανέναν στη φυλακή και αυτό είναι ευτυχές. Πρέπει όμως η πολιτεία να συνταχθεί για να πετύχουμε ορισμένα πράγματα. Εμείς έχουμε τον πρώτο λόγο και το πρώτο βήμα αλλά ο καθένας πρέπει να αναλαμβάνει τις ευθύνες του. Εγώ θεωρώ ότι η δικαιοσύνη κάνει αυτό που πρέπει. Βλέπω βήματα με θετικές διαθέσεις. Αυτό δεν σημαίνει ότι δεν θα έχουμε πισωγυρίσματα και αποφάσεις που θα μας κάνουν εντύπωση. Δεν πρέπει, όμως, να μας απογοητεύει αυτό. Για το φαινόμενο τα πρωτοβάθμια όργανα να καταδικάζουν και τα δευτεροβάθμια να αθωώνουν: Οποιαδήποτε απόφαση πρέπει να είναι συνεπής. Να μην κρίνουν με άλλα κριτήρια τα ίδια πράγματα. Πρέπει να υπάρχει συνέπεια. Δεν πρέπει όμως να υπάρχουν και ακραίες αντιδράσεις. Χρειάζεται νηφαλιότητα. Όλοι όσοι εμπλέκονται πρέπει να συμβάλουν. Για τη δυνατότητα παρέμβασης της πολιτείας στο αυτοδιοίκητο που τείνει να γίνει ασύδοτο: Το αυτοδιοίκητο είναι ένας θεσμός, μια παραδοχή που έχει τα όρια του. Αυτά τα όρια έχουν ερμηνευτεί με διάφορους τρόπους. Ας εξαντλήσουμε πρώτα τα όρια που έχει η πολιτεία στη διάθεση της και μετά ας μπούμε και στο αυτοδιοίκητο. Αν θέλουμε μπορούμε να μπούμε. Για το κατά πόσο ισχύει ότι επηρέασε τις αποφάσεις της ΕΕΑ για Ολυμπιακό Βόλου και την Καβάλα και τι έγινε στις υποθέσεις αυτές: Ο πολιτικός μπορεί να επηρεάσει τα πράγματα. Ένα τηλέφωνο ενός δευτερολέπτου χρειάζεται. Αν όμως πεις στην Επιτροπή Επαγγελματικού Αθλητισμού “κάνε αυτό”, τότε δεν θα παίρνει ποτέ απόφαση αν δεν της πεις εσύ. Εγώ δεν παρεμβαίνω. Δεν είναι ηθικοπλαστικός ο λόγος που δεν το κάνω. Είναι πολιτική απόφαση να μην παρεμβαίνω. Το έχω πει και στους βουλευτές του Βόλου. Δώσαμε αγώνα για να μην παρεμβαίνουν οι πολιτικοί. Από εμένα δεν υπήρχε παρέμβαση. Υπήρξε μόνο μια δημόσια τοποθέτησή μου ότι είναι υποχρέωση της ΕΕΑ να εξετάσει τις ιδιοκτησίες. Αν αυτό που είπα είχε επιρροή, χαίρομαι γι’ αυτό. Το αυτονόητο είπα. Ήταν μια προειδοποίηση προς τις ομάδες. Η ΑΕΚ ήρθε και είπε ότι της λείπει ένα χαρτί και ότι θα το φέρει. Όπως και έκανε. Ο Βόλος και η Καβάλα μας είπε… “αυτές είναι οι ιδιοκτησίες μας, πάρτε τες έτσι όπως είναι”. Οι ομάδες όμως είχαν προειδοποιηθεί. Δεν κατέστρεψε ο Γερουλάνος τον Βόλο, όπως λένε κάποιοι. Η ΟΥΕΦΑ ήταν αυτή που μας τον έφερε πίσω τον Ολυμπιακό Βόλου. Αρέσει άραγε στο Βόλο αυτό που τους είπε η ΟΥΕΦΑ για την ομάδα τους; Για τις χιλιάδες συνομιλίες που δεν έχουν ακόμη απομαγνητοφωνηθεί: Ούτε χέρια υπάρχουν, ούτε τεχνογνωσία για να γίνει η δουλειά. Θέλει χρόνο και χρήμα. Πόροι δεν υπάρχουν. Υπάρχει, όμως, η απόφαση να προχωρήσουμε και πρέπει να κάνουμε μια υπέρβαση. Είναι θέμα προτεραιοτήτων. Οι διωκτικές αρχές έχουν πολλά εγκλήματα να αντιμετωπίσουν. Για την έναρξη του πρωταθλήματος: Δεν πρέπει να εγκαταλείψουμε τη μάχη, παρά το γεγονός ότι ξεκίνησε το πρωτάθλημα. Να μην αφήσουμε τα πράγματα να πάνε πίσω. Στο τέλος πρέπει να είμαστε καλύτερα από ότι είναι σήμερα. Είναι ξεκάθαρο πάντως, ότι μεσούντος του πρωταθλήματος θα συνεχίζεται η έρευνα. Θα αποδοθούν ευθύνες όσο ψηλά κι αν βρίσκονται. Για το αν υπάρχουν στο ποδόσφαιρο αξιόπιστοι συνομιλητές της πολιτείας: Τον πρώτο ρόλο τον έχει πάντα η πολιτεία. Εμείς θα δώσουμε το ρυθμό μέσα στον οποίο θα γίνεται η συζήτηση. Δεν μπορεί κανείς να αποποιηθεί το ρόλο του. Στο ποδόσφαιρο μας δοκιμάζουν. Αν η στάση που κρατάμε είναι συνεπής. Μετράνε αυτά που λέμε. Όσο περισσότερο συνεπείς είμαστε, τόσο περισσότερους συμμάχους έχουμε. Για τη βία σε σχέση με τη χρηματοδότηση του ΟΠΑΠ: Έχουμε διακόψει τη χρηματοδότηση. Μόνο για τις φανέλες δίνουμε χρήματα. Αυξήσαμε και τις ρήτρες βίας. Αν δεν τηρήσουν το πειθαρχικό δίκαιο που έχουμε συμφωνήσει, δεν θα προχωρήσει η χρηματοδότηση. Αν τηρούνται όλα, δεν θα υπάρξει πρόβλημα. Για του συνδέσμους φιλάθλων: Οι λέσχες κινδυνεύουν από την ανομία. Τα ναρκωτικά και τα όπλα. Για να επιβιώσουν αυτοί οι χώροι πρέπει να μπούνε κανόνες στον τρόπο λειτουργίας τους. Αναστέλλουμε τη λειτουργία τους για να μπουν οι κανόνες. Την ευθύνη θα την αναλάβουν οι ομάδες. Για τον Ηρακλή και το αν υπάρχει τρίτος βαθμός δικαιοδοσίας στο ποδόσφαιρο: Αυτά είναι ζητήματα που πρέπει να λυθούν. Εμείς δεν εστιάζουμε σε ομάδες. Όποιος είναι εντάξει, δεν μπορεί να τον πειράξει κανείς. Ούτε το “μόνο οι μικρές και ποτέ οι μεγάλες” ισχύει. Αν δείτε και στα στημένα πρωταγωνιστούν οι μικρές ομάδες. Το ποδόσφαιρο τα έχει αφήσει ανοιχτά αυτά τα θέματα, όπως τη δικαιοδοσία του διαιτητικού, ώστε να μην κλείνει ο κύκλος. Αν κάποιος ερχόταν σε δύσκολη θέση, θα έβρισκε πάντα μια άλλη δίοδο. Για το εκλογικό σύστημα της ΕΠΟ: Δεν πρέπει να φοβούνται τη διεύρυνση του σώματος. Μόνο καλό μπορεί να τους κάνει. Για το ποιος θα διοργανώσει το επόμενο πρωτάθλημα, η ΕΠΟ ή η Σούπερ Λίγκα: Δεν ξέρω. Όποιος και να το οργανώσει πρέπει να ξέρει ότι ο τρόπος που λειτουργούσαν παλιά δεν μπορεί να συνεχιστεί. Η κοινωνική ανοχή έχει εξαντληθεί. Για τη μείωση στις κρατικές επιχορηγήσεις κατά 50 εκατ. ευρώ: Δεν υπάρχει ακόμα κάτι τέτοιο. Θα βρούμε μια λύση με τον κ. Βενιζέλο. Εμείς έχουμε εξοικονομήσει πολλά χρήματα ως υπουργείο. Ίσως δεν χρειαστεί καμία περικοπή ή τουλάχιστον να μην γίνει τόσο απότομα. *Στην εκπομπή αποκαλύφθηκε με ντοκουμέντα πως η ίδια γυναίκα δικαστικός, συμμετείχε στη σύνθεση τόσο του δικαστηρίου που έδωσε αναστολή στον Μάκη Ψωμιάδη για την παλιά του ποινή, όσο και στην σύνθεση του συμβουλίου πλημμελειοδικών που αποφάσισε την προφυλάκιση του! Ο υπουργός Πολιτισμού απέφυγε να το σχολιάσει, όπως και γενικότερα δεν αναφέρθηκε στην εισήγηση του ανακριτή να αφεθεί ελεύθερος.


ΠΩΣ ΑΛΛΑΞΕ ΕΤΣΙ Η ΖΩΗ ΜΑΣ - Zacharias & Friends\nHome ΔΙΔΑΚΤΙΚΕΣ ΙΣΤΟΡΙΕΣ ΠΩΣ ΑΛΛΑΞΕ ΕΤΣΙ Η ΖΩΗ ΜΑΣ\nΠΩΣ ΑΛΛΑΞΕ ΕΤΣΙ Η ΖΩΗ ΜΑΣ\nΒλέποντας τα σημερινά παιδιά να «χάνονται» σε εικονικούς κόσμους μέσα από κάποια οθόνη, να επικοινωνούν μέσω chat rooms και να θωρακίζονται απέναντι στις αρρώστιες με ένα σωρό χημικά φάρμακα, αναπολούμε τα δικά μας παιδικά χρόνια. Οι «κανόνες» ήταν πιο χαλαροί, οι φόβοι σχεδόν ανύπαρκτοι. Tα παιχνίδια επικίνδυνα αλλά άκρως διασκεδαστικά και οι φίλοι πραγματικοί.\nH αλήθεια είναι ότι δεν ξέρω πώς καταφέραμε να επιβιώσουμε… Ήμαστε μια γενιά σε αναμονή, περάσαμε την παιδική μας ηλικία περιμένοντας. Έπρεπε να περιμένουμε δύο ώρες μετά το φαγητό πριν κολυμπήσουμε, δύο ώρες μεσημεριανό ύπνο για να ξεκουραστούμε και τις Κυριακές έπρεπε να…μείνουμε νηστικοί όλο το πρωί για να κοινωνήσουμε. Ακόμα και οι πόνοι περνούσαν με την αναμονή..\nΊσως κάποιος από εμάς να ήταν χοντρός και αυτό ήταν όλο. Μοιραζόμασταν μπουκάλια νερό ή αναψυκτικά ή οποιοδήποτε ποτό και κανένας μας δεν έπαθε τίποτα. Καμιά φορά κολλάγαμε ψείρες στο σχολείο και οι μητέρες μας το αντιμετώπιζαν πλένοντας μας το κεφάλι με ζεστό ξύδι.\nΕμείς είχαμε φίλους.. Κανονίζαμε να βγούμε μαζί τους και βγαίναμε.. Καμιά φορά δεν κανονίζαμε τίποτα, απλά βγαίναμε στο δρόμο και εκεί συναντιόμασταν για να παίξουμε κυνηγητό, κρυφτό, αμπάριζα… μέχρι εκεί έφτανε η τεχνολογία. Περνούσαμε τη μέρα μας έξω, τρέχοντας και παίζοντας. Φτιάχναμε παιχνίδια μόνοι μας από ξύλα.. Χάσαμε χιλιάδες μπάλες ποδοσφαίρου.\nΧωρίς να ζητήσουμε άδεια από τους γονείς μας, γυρνούσαμε ολομόναχοι εκεί έξω χωρίς κανέναν υπεύθυνο περιμένοντας κάποιον φίλο μας να φανεί.\nΦτιάχναμε όμως φανταστικά κάστρα στην άμμο και ψαρεύαμε με ένα αγκίστρι και μια πετονιά. Ρίχναμε τα κορίτσια κυνηγώντας τα, όχι πιάνοντας κουβέντα σε κάποιο chat room και γράφοντας διάφορα σύμβολα για να εκφράσεις συναισθήματα. Περνούσαμε με τα ποδήλατα μας από το σπίτι της για να εισπράξουμε ένα βλέμμα της. Είχαμε ελευθερία, αποτυχία, επιτυχία και υπευθυνότητα και μέσα από όλα αυτά μάθαμε και ωριμάσαμε.\nPrevious articleΤΟ ΚΑΡΥΚΕΥΜΑ ΠΟΥ ΙΣΟΔΥΝΑΜΕΙ ΜΕ 60 ΛΕΠΤΑ ΓΥΜΝΑΣΤΗΡΙΟ\nNext articleΤΟ ΧΡΩΜΑ ΠΟΥ ΑΓΑΠΑΣ ΔΕΙΧΝΕΙ ΤΙ ΦΟΒΑΣΑΙ


Μπαταρία Marine & RV E-NEX DC31MF 12V 100Ah για εκκίνηση και service – Μπαταρίες Αυτοκινήτων – Μπαταρίες Μοτοσυκλετών – Μπαταρίες Σκαφών Battery Plus\nΑρχική σελίδαΜπαταρίεςΜπαταρίες σκαφών - marineΜπαταρίες E-nex Marine & RVΜπαταρία Marine & RV E-NEX DC31MF 12V 100Ah για εκκίνηση και service\nΑΡΙΣΤΕΡΑ (+) ΕΙΔΟΣ ΠΟΛΟΥ TWIN\nΜπαταρία μικτής χρήσης marine & RV Hankook DC31MF – 12V 100Ah – 800CCA(SAE) εκκίνησης, μηδενικής συντήρησης, προσφέρει αξιόπιστη δύναμη εκκίνησης, μακρά διάρκεια ζωής και εξαιρετική ηλεκτρική απόδοση, χαρακτηριστικά που την καθιστούν μία από τις πιο σταθερές μπαταρίες εκκίνησης παγκοσμίως.\nΔιαθέτει μάτι για εύκολο έλεγχο της κατάστασης & Αντιεκρηκτική βαλβίδα εκτόνωσης αερίων για ασφαλή χρήση. Εφαρμόζει τεχνολογία ασβεστίου,διαθέτει χερούλι για εύκολη μεταφορά και εγκατάσταση, και επιπλέον έχει μεγάλη αντοχή στους κραδασμούς.\nΌτι καλύτερο έχει να παρουσιάσει η κορεάτικη αγορά.\nΗ μπαταρία είναι κατάλληλη για γεωργικά μηχανήματα, μηχανοκίνητα σκάφη αναψυχής, αυτοκινούμενα τροχόσπιτα, βυθόμετρα, φώτα καθώς επίσης και σε Φ/Β εγκαταστάσεις.\nΚατηγορία: Μπαταρίες E-nex Marine & RV Ετικέτα: Marine.E-NEX DC31MF.12V.100Ah.εκκίνηση.service


Η νέα Maybach Mercedes S-Class θα είναι υπέρ-πολυτελής | NewsAuto.gr\nΗ Mercedes έχει δεσμευτεί να μεγαλώσει τη γκάμα της Maybach καθώς όπως προκύπτει υπάρχει αγοραστικό ενδιαφέρον στη συγκεκριμένη υποκατηγορία και αυτό επιβεβαίωσε ο Διευθύνων Σύμβουλος Ola Kallenius.\nΗ νέα λιμουζίνα υπόσχεται να εκμεταλλευτεί τις δυνατότητες του ονόματος Maybach και να αλλάξει επίπεδο στην υποκατηγορία των υπερπολυτελών αυτοκινήτων.\nΠαρά τις ευρύτερες πιέσεις για εξορθολογισμό της γκάμας της και εξασφάλιση κερδοφορίας σε μια δύσκολη υποκατηγορία, ο Διευθύνων Σύμβουλος της Mercedes-Benz, Ola Kallenius, επιβεβαιώνει πως το νέο μοντέλο θα αλλάξει τα δεδομένα.\nΗ Maybach κυκλοφόρησε το πρώτο της SUV, την GLS Maybach στα τέλη του περασμένου έτους και ήδη προσφέρει μια ειδική έκδοση της S-Class. Η νέα S-Class, που κυκλοφόρησε πρόσφατα θα κυκλοφορήσει επίσης σε μια έκδοση Maybach σύντομα και αυτή ακριβώς περιέγραψε ο Kallenius πως «θα πηγαίνει την συγκεκριμένη κατηγορία στο επόμενο επίπεδο».\nΌταν ρωτήθηκε αν σκοπεύει να αξιοποιήσει τη Maybach ως ξεχωριστή μάρκα, ο Kallenius σχολίασε: «Η σύντομη απάντηση είναι ναι. Το brand της Maybach έχει δυνατότητες και σκοπεύουμε να εκμεταλλευτούμε αυτή του τη δυναμική. Είναι η υπο-μάρκα μας για εκλεπτυσμένη πολυτέλεια. Από τότε που την επαναφέραμε, εστιάζοντας στην εκλεπτυσμένη πολυτέλεια, είχαμε μεγάλη επιτυχία. Μόλις κυκλοφορήσαμε τη Maybach GLS, είχαμε μια τεράστια ανταπόκριση από τους πελάτες».\nΠαράλληλα με τις εκδόσεις Maybach των πιο mainstream μοντέλων της, υπάρχει επίσης η πιθανότητα ότι η υπο-μάρκα θα εξετάσει ακόμη και ανάλογες εκδόσεις αυτοκινήτων από μικρότερες κατηγορίες που επιτρέπουν υψηλότερο περιθώριο κέρδους στο μέλλον.\nMercedes Pullman του 1975 με εσωτερικό Maybach


Έκρηξη κορωνοϊού! Χαλάρωση και τουρισμός ανατρέπουν τα δεδομένα! Εφιαλτική πρόβλεψη! - Hub News\nΑρχική ΕΛΛΑΔΑ Έκρηξη κορωνοϊού! Χαλάρωση και τουρισμός ανατρέπουν τα δεδομένα! Εφιαλτική πρόβλεψη!\nΠροηγούμενο άρθροΣοκ στη Θεσσαλονίκη: Στην Εντατική 5χρονο αγοράκι που ανασύρθηκε χωρίς τις αισθήσεις του από τη θάλασσα!\nΕπόμενο άρθροΣυναγερμός στη Ρόδο! 60χρονη με κορωνοϊό κυκλοφορούσε παντού ανέμελα!


Δικαίωση ιδιοκτητών 45 χρόνια μετά από την απαλλοτρίωση γης στη Λάρνακα - City Of Larnaka\nΔικαίωση ιδιοκτητών 45 χρόνια μετά ...\nΤο Εφετείο, 45 χρόνια μετά την απαλλοτρίωση γης στη Λάρνακα για ίδρυση αμέσως μετά την τουρκική εισβολή βιομηχανικής ζώνης, διέταξε την επιστροφή της, αφού αυτή δεν χρησιμοποιήθηκε από το υπουργείο Εμπορίου. Το Δικαστήριο ανέτρεψε προηγούμενη απόφαση πρωτόδικου δικαστηρίου που είχε απορρίψει τις προσφυγές τεσσάρων ενδιαφερομένων. Το Εφετείο ομόφωνα έκρινε ότι από τη στιγμή που τα ακίνητα των επηρεαζομένων έμειναν εκτός της ζώνης, παραβιάστηκε το δικαίωμα της επιστροφής τους που κατοχυρώνεται από το Σύνταγμα.\nΣύμφωνα με τα γεγονότα της υπόθεσης, το 1975, η Δημοκρατία, εξαιτίας και των δεινών της τουρκικής εισβολής, αποφάσισε «την προαγωγήν και ανάπτυξιν του εμπορίου ή της βιομηχανίας ή και αμφοτέρων ή δι’ οιονδήποτε των ρηθέντων σκοπών». Προς τούτο, κρίθηκε αναγκαία η απαλλοτρίωση συγκεκριμένης ακίνητης ιδιοκτησίας, εντός των ορίων των χωριών Αραδίππου και Καλού Χωριού Λάρνακας, συνολικής έκτασης 48 εκταρίων, 4 δεκαρίων και 285 τ.μ. Η περιοχή αυτή από ελεύθερη ζώνη, λειτουργεί από το 2011 ως βιομηχανική και εμπορική περιοχή.\nΣτο μεταξύ, κατά το 2011, 36 χρόνια μετά τη δημοσίευση του διατάγματος απαλλοτρίωσης, πρώην ιδιοκτήτες των απαλλοτριωθέντων κτημάτων ή νόμιμοι κληρονόμοι κάποιων εξ αυτών, με επιστολές του δικηγόρου τους προς τον υπουργό Εμπορίου, ζήτησαν την ανάκληση της απαλλοτρίωσης σε σχέση με συγκεκριμένα ακίνητά τους ή με τμήματα τούτων και την αποδέσμευσή τους από αυτήν. Ήταν η θέση τους ότι ο σκοπός της απαλλοτρίωσης των ακινήτων εγκαταλείφθηκε και/ή, εν πάση περιπτώσει, δεν επιτεύχθηκε εντός τριών ετών από τότε που η ιδιοκτησία τους περιήλθε στην απαλλοτριούσα Αρχή, ή οποτεδήποτε αργότερα. Η απάντηση ήταν αρνητική επειδή στην απαλλοτριωθείσα ιδιοκτησία, είχαν δημιουργηθεί βιομηχανικά οικόπεδα, αρκετά από τα οποία είχαν εκμισθωθεί και τύγχαναν χρήσης αναλόγως της δραστηριότητας του κάθε μισθωτή.\nΣτο δικαστήριο κατατέθηκε τοπογραφικό σχέδιο που έδειχνε τρία τεμάχια να βρίσκονται εκτός της περίφραξης της Βιομηχανικής και Εμπορικής Περιοχής. Αυτό έπεισε το Εφετείο ότι τα τεμάχια δεν χρησιμοποιούνταν για τους σκοπούς που απαλλοτριώθηκαν. «Η υπόδειξη της γενικής διευθύντριας του υπ. Εμπορίου, στις απορριπτικές του συγκεκριμένου αιτήματος των εφεσειόντων επιστολές της προς τον δικηγόρο τους, ότι στο χωροταξικό σχέδιο της ζώνης ”δείχνεται η αξιοποίηση της ακίνητης ιδιωτικής ιδιοκτησίας για τον σκοπό που απαλλοτριώθηκε”, μοιραία, για τη διοίκηση, είναι ορθή. (…) Η ως άνω περίφραξη φαίνεται, ξεκάθαρα, στο τοπογραφικό σχέδιο, το οποίο κατέθεσαν οι εφεσείοντες. Με αυτό, συμφώνησαν οι εφεσίβλητοι. Πέραν δε των οριοθετηθέντων συνόρων, δε φαίνεται να έγιναν οποιαδήποτε έργα υποδομής», καταλήγει το Δικαστήριο.


Ταξίδι Διακοπές ΡΗΝΟΣ - ΜΕΛΑΝΑΣ ΔΡΥΜΟΣ |xilouris-travel.gr\nΡΗΝΟΣ - ΜΕΛΑΝΑΣ ΔΡΥΜΟΣ\nΦΡΑΓΚΟΝΙΑ - ΑΛΣΑΤΙΑ - ΡΗΝΑΝΙΑ - ΛΙΜΝΗ ΚΩΣΤΑΝΤΖΑΣ - ΛΙΝΤΑΟΥ - ΤΙΤΙΖΕ - ΜΑΝΧΑΪΜ - ΡΟΤΤΕΝΜΠΟΥΡΓΚ - ΣΑΙΝΤ ΓΚΟΑΡ - ΚΟΜΠΛΕΝΖ - ΧΑΪΔΕΛΒΕΡΓΗ - ΜΠΑΝΤΕΝ ΜΠΑΝΤΕΝ - ΣΤΡΑΣΒΟΥΡΓΟ - ΚΟΛΜΑΡ\n2Η ΗΜΕΡΑ, ΑΝΚΟΝΑ - ΤΙΡΟΛΟ: 'Αφιξη στην Ανκόνα και άμεση αναχώρηση για την περιοχή του Τιρόλο. Περνώντας από τις περιοχές Μάρκε και Αιμίλια Ρομάνια και διασχίζοντας τις 'Αλπεις της Βόρειας Ιταλίας, θα καταλήξουμε στην ευρύτερη περιοχή του Ίννσμπρουκ, της πρωτεύουσας του Τιρόλο. Διανυκτέρευση.\n3Η ΗΜΕΡΑ, ΙΝΝΣΜΠΡΟΥΚ - ΖΑΝΚΤ ΑΝΤΟΝ - ΛΙΜΝΗ ΚΩΝΣΤΑΝΤΖΑΣ - ΛΙΝΤΑΟΥ - ΜΕΛΑΝΑΣ ΔΡΥΜΟΣ - ΤΙΤΙΖΕ - ΜΑΝΧΑΪΜ: Σύντομη γνωριμία με την πόλη του ποταμού Ινν και αναχώρηση για τις μαγευτικές περιοχές του Τιρόλο και του Φόραρλμπεργκ. Μέσω του τούνελ Ζανκτ 'Αντον (Sankt Anton) θα συνεχίσουμε για τη Λίμνη της Κωνστάντζας. 'Αφιξη στο παραλίμνιο Λιντάου, όπου θα γνωρίσουμε το γραφικό λιμάνι με το Λιοντάρι και το Φάρο. Χρόνος ελεύθερος για περιπάτους και για να απολαύσουμε τον καφέ μας με θέα τη λίμνη. Επόμενος μας σταθμός το Τίτιζε, στην καρδιά του Μέλανα Δρυμού (Μαύρο Δάσος). Προαιρετική βόλτα με πλοιάριο στη μικρή λίμνη και ελεύθερος χρόνος για βόλτες και αγορές αναμνηστικών. Μέσω Φράιμπουργκ και Καρλσρούης θα καταλήξουμε το βράδυ στο ξενοδοχείο μας στο Μανχάιμ, που βρίσκεται στη συμβολή των ποταμών Ρήνου και Νέκαρ. Δείπνο. Διανυκτέρευση.\n4Η ΗΜΕΡΑ, ΜΑΝΧΑΪΜ - ΡΟΤΤΕΝΜΠΟΥΡΓΚ/ΒΑΥΑΡΙΑ/ΦΡΑΓΚΟΝΙΑ - ΜΑΝΧΑΪΜ: Μια ακόμη συναρπαστική μέρα μας περιμένει σήμερα με την εκδρομή μας στο μεσαιωνικό Ρόττενμπουργκ, στο κρατίδιο της Βαυαρίας, στην περιοχή της Φραγκονίας. Εδώ θα έχουμε την ευκαιρία να δούμε τα μεσαιωνικά τείχη, την εκκλησία του Νοσοκομείου, το ιστορικό Δημαρχείο, την αίθουσα που στέγαζε το Δημοτικό Συμβούλιο, τον Καθεδρικό ναό του Αγίου Ιακώβου, καθώς και το Μουσείο των Χριστουγέννων. Χρόνος ελεύθερος και επιστροφή στο Μανχάιμ. Δείπνο. Διανυκτέρευση.\n5Η ΗΜΕΡΑ, ΜΑΝΧΑΪΜ - ΣΑΙΝΤ ΓΚΟΑΡ/ΠΟΤΑΜΟΣ ΡΗΝΟΣ (ΠΡΟΑΙΡΕΤΙΚΗ ΚΡΟΥΑΖΙΕΡΑ) - ΚΟΜΠΛΕΝΤΖ - ΜΑΝΧΑΪΜ: Πρωινή αναχώρηση για την περιοχή του Ρήνου, μια από τις όμορφες περιοχές της Γερμανίας, με τα επιβλητικά κάστρα, τους αμπελώνες και τα γραφικά χωριουδάκια δίπλα στον ποταμό. Φθάνουμε στο Σαιντ Γκόαρ με το θρυλικό βράχο της Λορελάι. Προαιρετική κρουαζιέρα με ποταμόπλοιο και άφιξη στην Κόμπλεντζ, που βρίσκεται στη συμβολή των ποταμών Ρήνου και Μοζέλα, όπου θα δούμε το επιβλητικό μνημείο του Βίλχεμ Κάιζερ - σύμβολο της Γερμανικής Ενότητας. Επιστροφή στο Μάνχαιμ και χρόνος ελεύθερος. Δείπνο. Διανυκτέρευση.\n6Η ΗΜΕΡΑ, ΜΑΝΧΑΪΜ - ΧΑΪΔΕΛΒΕΡΓΗ - ΜΑΝΧΑΪΜ: Σήμερα θα αναχωρήσουμε για την παραμυθένια Χαϊδελβέργη, μια από τις λίγες πόλεις που γλύτωσαν από τους βομβαρδισμούς του Β' παγκοσμίου πολέμου. Χτισμένη στις όχθες του ποταμού Νέκαρ, με το κάστρο, την παλιά έδρα των Παλατίνων, με τα επιβλητικά κωδωνοστάσια των εκκλησιών και τις στέγες των σπιτιών της πόλης στην περιοχή των καλλιτεχνών, η πόλη θα μας εκπλήξει με την ομορφιά της. Κατά την περιήγησή μας θα δούμε το ιστορικό της κέντρο με τον Καθεδρικό ναό, το Δημαρχείο, καθώς και το παλαιότερο Πανεπιστήμιο της Γερμανίας. Επιστροφή το μεσημέρι στο Μανχάιμ και επίσκεψη στο κέντρο της πόλης. Θα δούμε το Βάσσερ Τουρμ - σύμβολο της πόλης και το λιμάνι του Ρήνου, ένα από τα μεγαλύτερα ποτάμια λιμάνια της χώρας. Χρόνος ελεύθερος στα πολυκαταστήματα της πόλης. Δείπνο. Διανυκτέρευση.\n7Η ΗΜΕΡΑ, ΜΑΝΧΑΪΜ - ΜΠΑΝΤΕΝ ΜΠΑΝΤΕΝ - ΣΤΡΑΣΒΟΥΡΓΟ - ΚΟΛΜΑΡ - ΜΙΛΑΝΟ: Πρωινή αναχώρηση για την κωμόπολη Μπάντεν Μπάντεν, στο ομοσπονδιακό κράτος της Βάδης-Βυρτεμβέργης. Βρίσκεται στις δυτικές πλαγιές του Μέλανος Δρυμού, στις όχθες του ποταμού Όος. Είναι από τις πιο γραφικές λουτροπόλεις της Γερμανίας - οι ιαματικές πηγές του Μπάντεν-Μπάντεν είναι γνωστές για περισσότερα από 2.000 χρόνια και οι σχετικές εγκαταστάσεις σήμερα θυμίζουν ρωμαϊκά λουτρά του 3ου αιώνα μ.Χ. Επόμενος σταθμός μας η περιοχή της Αλσατίας και το Στρασβούργο. Μικρή στάση για βόλτα στην παλιά πόλη με τον επιβλητικό Καθεδρικό ναό της Νοτρ Νταμ και συνεχίζουμε για το Κολμάρ, μια πολύ όμορφη πόλη με χρωματιστά κτίρια, που βρίσκεται στον περίφημο "Δρόμο του κρασιού". Η διαδρομή μας συνεχίζεται και μας οδηγεί στο ξενοδοχείο μας στην ευρύτερη περιοχή του Μιλάνου. Δείπνο. Διανυκτέρευση.\n8Η ΗΜΕΡΑ, ΜΙΛΑΝΟ - ΑΝΚΟΝΑ/ΠΛΟΙΟ: Νωρίς το πρωί κατευθυνόμαστε μέσω Μπολόνιας για την Ανκόνα. Επιβίβαση στο πλοίο και απόπλους για Πάτρα. Διανυκτέρευση εν πλω.\n9Η ΗΜΕΡΑ, ΠΑΤΡΑ - ΑΘΗΝΑ: 'Αφιξη στην Πάτρα και αναχώρηση για την Αθήνα με ενδιάμεση στάση.\n*Η διανυκτέρευση της 2ης μέρας ενδέχεται να γίνει στην περιοχή της Βερόνας.\n*Οι ανωτέρω εκδρομές, επισκέψεις να πραγματοποιηθούν με διαφορετική σειρά, χωρίς να παραλειφθεί κάτι.\n*Ημιδιατροφή στα ξενοδοχεία εκτός της 2ης μέρας (6 πρωινά, 5 δείπνα).\n*Φόροι ξενοδοχείων και check point € 25/άτομο.\nHOTEL KALAFATI - ΙΤΕΑ\nHotel Porto Perissa - Σαντορίνη